hotchpotch/miracl-hf-unified huggingface dataset:
সত্যজিৎ রায়ের চলচ্চিত্র
সত্যজিৎ রায় প্রধানতঃ চলচ্চিত্র পরিচালক হিসাবে পরিচিত। কিন্তু চলচ্চিত্র জগতে তিনি লেখক হিসাবেও সুপরিচিত - গল্প লেখক ও চিত্রনাট্য লেখক দুই ভাবেই। এছাড়াও বহু চলচ্চিত্রের তিনি সুরকার এবং প্রযোজকও ছিলেন। আরো কিছু কিছু চলচ্চিত্র তার আরো নানান ভুমিকা ছিল। তাঁর প্রধান চলচ্চিত্রগুলো এখানে তালিকাভুক্ত করা হল।
কাঞ্চনজংহা
নায়ক
আগন্তউক
হীরক রাজার দেশে
শাখাপ্রশাখা
গুপি বাঘা ফিরে এল
সোনার কেল্লা
১৯৬৭ সালে সত্যজিৎ "দি এলিয়েন" নামের একটি ছবির জন্য চিত্রনাট্য লেখেন। যুক্তরাষ্ট্র ও ভারতের যৌথ প্রযোজনার এই ছবিটির প্রযোজক ছিল কলাম্বিয়া পিকচার্স এবং পিটার সেলার্স ও মার্লোন ব্রান্ডো ছবিটির প্রধান অভিনেতা হিসেবে নির্বাচিত হয়েছিলেন। কিন্তু চিত্রনাট্য লেখা শেষ করার পর সত্যজিৎ জানতে পারেন যে সেটির স্বত্ব তাঁর নয় ও এর জন্য তিনি কোন সম্মানীও পাবেন না। পরবর্তীতে মার্লোন ব্র্যান্ডো প্রকল্পটি ত্যাগ করেন। তাঁর স্থানে জেমস কোবার্ন-কে আনার চেষ্টা করা হয়, কিন্তু ততদিনে সত্যজিতের আশাভঙ্গ ঘটে এবং তিনি কলকাতায় ফিরে আসেন। পরে ৭০ ও ৮০-র দশকে কলাম্বিয়া বহুবার প্রকল্পটি পুনরুজ্জীবিত করার প্রচেষ্টা করে ব্যর্থ হয়। ১৯৮২ সালে যখন ই.টি. দি এক্সট্রা-টেরেস্ট্রিয়াল মুক্তি পায়, তখন অনেকেই ছবিটির সাথে সত্যজিতের লেখা চিত্রনাট্যের মিল খুঁজে পান। সত্যজিৎ ১৯৮০ সালে "সাইট অ্যান্ড সাউন্ড" ম্যগাজিনে লেখা একটি ফিচারে প্রকল্পটির ব্যর্থতা নিয়ে কথা বলেন ও পরে সত্যজিতের জীবনী লেখক অ্যান্ড্রু রবিনসন এ ঘটনার ওপর আরও বিস্তারিত লেখেন (১৯৮৯ সালে প্রকাশিত "দি ইনার আই"-এ)। সত্যজিৎ বিশ্বাস করতেন যে তাঁর লেখা "দি এলিয়েন"-এর চিত্রনাট্যটির মাইমোগ্রাফ কপি সারা যুক্তরাষ্ট্রে ছড়িয়ে না পড়লে স্পিলবার্গের ছবিটি বানানো হয়ত সম্ভব হত না।
সত্যজিৎ রায়ের সাহিত্যকর্ম
সত্যজিৎ রায় যেমন ছিলেন একজন বিখ্যাত বাঙালি ভারতীয় চলচ্চিত্র পরিচালক, তেমনই তিনি বাংলা সাহিত্যে তাঁর অবদানের জন্যও বিখ্যাত। তাঁর সৃষ্ট বিখ্যাত চরিত্র হল গোয়েন্দা ফেলুদা, বৈজ্ঞানিক প্রফেসর শঙ্কু ও তারিনীখুড়ো। তিনি এই তিনটি চরিত্র ছড়াও অনেক ছোট উপন্যাস ও ছোট গল্প রচনা করেছেন। তারঁ লেখার মূল লক্ষ্য ছিল কিশোর তরুণ পাঠক বর্গ, যদিও তিনি আবালবৃদ্ধবনিতার কাছে প্রিয় লেখক ছিলেন।
তাঁর অধিকাংশ উপন্যাস ও গল্প প্রকাশ হয় কলকাতার আনন্দ প্রকাশনের মাধ্যমে, এবং তাঁর অধিকাংশ চিত্রনাট্যগুলি তাঁর বন্ধু নির্মাল্য আচার্য সম্পাদিত "এক্ষণ" নামে পত্রিকায় প্রকাশিত হয়। ১৯৯০-এর দশকের মঝামাঝি তাঁর অনেক চলচ্চিত্র বিষয়ক লেখা এবং ছোট গল্পের সংকলন পাশ্চাত্যেও প্রকাশিত হয়। তাঁর অনেক গল্পই ইংরাজিতে অনুদিত ও প্রকাশিত হয়েছে।
ফেলুদা, যাঁর আসল নাম "প্রদোষ চন্দ্র মিত্র", হলেন কলকাতাবাসী একজন শখের গোয়েন্দা. সাধারণতঃ তাঁর সঙ্গী দু'জন: "তোপসে" (তাঁর খুড়তুতো ভাই- "তপেশ রঞ্জন মিত্র") এবং লালমোহনবাবু (লালমোহন গাঙ্গুলী যিনি নিজে জটায়ু ছদ্মনামে রহস্য রোমাঞ্চের গল্প লেখেন।)
সত্যজিৎ রায় ৩৫টি ফেলুদার গল্প লেখেন, যার সবই খুব জনপ্রিয় হয় এবং এর মধ্যে দু'টিকে নিয়ে তিনি নিজেই চলচিত্র তৈরি করেন – "সোনার কেল্লা (চলচ্চিত্র)" এবং "জয় বাবা ফেলুনাথ"।
তারিণী খুড়ো হলেন একজন চিরকুমার (অবিবাহিত) মজলিশি বৃদ্ধ যিনি যিনি নিজের জীবনের বিচিত্র অভিজ্ঞতা নিয়ে গল্প বলতে ভালোবাসেন। তাঁর অনেক গল্পই রোমাঞ্চকর ভয়ের বা ভুতের গল্পের মত হয়ে যায় আবার অনেক গল্পে তাঁর উপস্থিত বুদ্ধি ও বিচক্ষণতার প্রমাণ পাওয়া যায়।
তাঁর সৃষ্ট বিখ্যাত চরিত্রগুলির গল্প ছাড়াও সত্যজিৎ রায় আরো নানা গল্প রচনা করেছেন। এগুলির অনেকগুলিই সন্দেশ পত্রিকায় অথবা বারোটি করে গল্পের সংকলন হিসাবে প্রকাশিত হয়েছে- যেগুলি সরচিপূর্ণ পটভুমিকায় গড়ে তোলা, এবং গল্প হিসাবে প্রায় শেষ অবধি সাদামাঠা কিন্তু সমাপ্তির ঠিক আগে গল্প অদ্ভুত মোড় নিয়ে পাঠককে অবিস্মরণীয় অনুভুতির স্বাদ দিয়েছে। অধিকাংশ গল্পেই দেখানো হয়েছে কিভাবে সামান্য কোন ঘটনা কারুর জিবনে গভীর রেখাপাত করেছে, আবার কোন কোনটি রোমহর্ষক ভয়ের গল্প। এদের ভাষা খুবই সরল ও সাবলীল।
সত্যজিৎ রায় অনেক ছোট গল্প ইংরাজী থেকে অনুবাদও করেন যেগুলি বেশীরভাগই রোমাঞ্চকর গল্প যাদের মধ্যে কয়েকটি ব্রাজিলের কালো বাঘ বইটিতে প্রকাশিত হয়।
সত্যজিৎ রায় বেশ কিছু কবিতা অনুবাদ করেন ও কয়েকটি লিমেরিক রচনা করেন যেগুলির সংকলন - '"তোড়ায় বাঁধা ঘোড়ার ডিম"' নামে প্রকাশিত হয়।
মধপ্রাচ্যের মোল্লা নাসীরুদ্দীনের অনেকগুলি গল্প সংগ্রহ করে সত্যজিৎ রায় "মোল্লা নাসীরুদীনের গল্প" নামে একটি সংকলন প্রকাশ করেন।
"ফটিকচাঁদ" গল্পটি একটি কিশোরকে নিয়ে; "সুজন হরবোলা" একজন হরবোলার কাল্পনিক জীবনবৃত্তান্ত যা সত্যজিৎ পরে সিনেমার রূপ দিয়েছেন। "একেই বলে শুটিং" সত্যজিত রায়ের নিজের শুটিংএর অভিজ্ঞতা ও চিন্তা ভাবনাকে নিয়ে লেখা. "যখন ছোটো ছিলাম" হল তাঁর বাল্যকালের স্মৃতিচারণ। "Our Films, Their Films" (আমাদের ছবি, তাদের ছবি) তাঁর চলচিত্র সমলোচনার সংকলন। "বিষয় চলচ্চিত্র (১৯৮২)" তাঁর লেখা চলচ্চিত্র বিষয়ক প্রবন্ধের একটি সংকলন।বিভিন্ন সময় লেখা আঠারোটি প্রবন্ধ এখানে সন্নিবিষ্ট হয়েছে।
সাঙ্গু নদী
সাঙ্গু নদী বা শঙ্খ নদী, বাংলাদেশের পূর্ব-পাহাড়ি অঞ্চলের চট্টগ্রাম ও বান্দরবন জেলার একটি নদী। নদীটির দৈর্ঘ্য ২৯৪ কিলোমিটার, গড় প্রস্থ ১১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাঙ্গু নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৫।
নদীটি দেশের দক্ষিণে পার্বত্য চট্টগ্রাম অঞ্চলে অবস্থিত একটি পাহাড়ি নদী। কর্নফুলীর পর এটি চট্টগ্রাম বিভাগের দ্বিতীয় বৃহত্তম নদী। বাংলাদেশের অভ্যন্তরে যে কয়টি নদীর উৎপত্তি তার মধ্যে সাঙ্গু নদী অন্যতম। মিয়ানমার সীমান্তবর্তী বাংলাদেশের বান্দরবান জেলার মদক এলাকার পাহাড়ে এ নদীর জন্ম। বান্দরবান জেলা ও দক্ষিণ চট্টগ্রামের ওপর দিয়ে প্রবাহিত হয়ে এটি বঙ্গোপসাগরে গিযে মিশেছে। উৎসমুখ হতে বঙ্গোপসাগর পর্যন্ত এই নদীর দৈর্ঘ্য ১৭০ কিলোমিটার।
সাঙ্গু নদী বান্দবান জেলার প্রধানতম নদী। বান্দরবান জেলা শহরও এ নদীর তীরে অবস্থিত। এ জেলার জীবন–জীবিকার সাথে সাঙ্গু নদী ওতপ্রোতভাবে জড়িত। বান্দরবানের পাহাড়ি জনপদের যোগাযোগের ক্ষেত্রে এ নদী একটি অন্যতম মাধ্যম।
বাংলাদেশের প্রধান কয়েকটি পাহাড়ি নদীর মধ্যে সাঙ্গু নদী অন্যতম। বান্দরবান জেলা এবং চট্টগ্রামের দক্ষিণাঞ্চল এ নদীবিধৌত। বাংলাদেশের বেশির ভাগ নদী উত্তর হতে দক্ষিণ দিকে প্রবাহিত হয়ে বঙ্গোপসাগরে গিয়ে মিশেছে। কিন্তু সাঙ্গু নদী বান্দরবানের দক্ষিণাঞ্চলে সৃষ্টি হয়ে উত্তর দিকে প্রবাহিত হয়ে পশ্চিমে বাঁক নিয়ে বঙ্গোপসাগরে গিয়ে শেষ হয়েছে।
ইউরোপীয় মহাকাশ সংস্থা
ইউরোপীয় মহাকাশ সংস্থা হল ইউরোপের ১৭টি দেশের সহযোগীতায় গঠিত একটি আন্তর্জাতিক মহাকাশ সংস্থা। মূলত মহাকাশে নব নব আবিষ্কার, মহাশূন্য অভিযান এবং জ্যোতির্বৈজ্ঞানিক গবেষণার জন্য এই প্রতিষ্ঠান কাজ করে থাকে। এর বর্তমান সদস্য সংখ্যা ২০ টি।
রসকসমস
রসকসমস ( "রস্‌কস্‌মস্‌") বা রুশ যুক্তরাষ্ট্রীয় মহাকাশ সংস্থা (), হল রাশিয়ার প্রধান ও জাতীয় মহাকাশ সংস্থা। রসকসমস প্রতিষ্ঠিত হল ২৫শে ফেব্রুয়ারি ১৯৯২ সালে, তার আগে ১৯৩১ থেকে ১৯৯১ সাল পর্যন্ত সোভিয়েত মহাকাশ প্রশাসন হিসাবে পরিচিত ছিল।
বিশ্বের প্রথম মহাকাশ স্টেশন -"সাল্যুট" ও দ্বিতীয় মহাকাশ স্টেশন - "মির" ছিল সোভিয়েত ইউনিয়ন এবং পরে রাশিয়ার (রসকসমস) মালিকানাধীন। ১৯৯৮ সালে আন্তর্জাতিক মহাকাশ সহযোগিতা প্রকল্পে রাশিয়া ও মার্কিন যুক্তরাষ্ট্র, বিশ্বের তৃতীয় মহাকাশ স্টেশন - "আন্তর্জাতিক মহাকাশ স্টেশন" তৈরি করে।
জাপানি মহাকাশ অনুসন্ধান সংস্থা
জাপানি মহাকাশ অনুসন্ধান সংস্থা বা জাক্সা (JAXA) (; :"উচুউ-কৌকুউ-কেন্'ক্যুউ-কাইহাৎসু-কিকৌ") হল জাপানের জাতীয় মহাকাশ সংস্থা। এটি ২০০৩ সালের ১১ই অক্টোবরে প্রতিষ্ঠিত করা হয়। মূলত পূর্বতন কয়েকটি স্বাধীন মহাকাশ সংস্থা নিয়ে এটি গঠন করা হয়।
কানাডীয় মহাকাশ সংস্থা
কানাডিয়ান স্পেস এজেন্সি (, ) কানাডার জাতীয় মহাকাশ সংস্থা। ১৯৮৯ সালে এই সংস্থা প্রতিষ্ঠিত হয়। এই স্পেস এজেন্সির সদর দপ্তর কুইবেকের সেইন্ট হুবার্টে অবস্থিত।
নলিনী দাস
নলিনী দাস () (১ জানুয়ারি ১৯১০ - ১৯ জুন, ১৯৮২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২৯ সনে মেছুয়াবাজার বোমার মামলায় তাঁর বিরুদ্ধে গ্রেপ্তারি পরোয়ানা জারি হলে তিনি আত্মগোপন করেন। পলাতক অবস্থায় ১৯৩০ সনে কলকাতার পুলিস কমিশনার চার্লস টেগার্ট সাহেবকে হত্যা-প্রচেষ্টা মামলায় গ্রেপ্তার হন। তাঁর রচিত "স্বাধীনতা সংগ্রামে দ্বীপান্তরের বন্দী" গ্রন্থে তাঁর দীর্ঘ ২৩ বছরের কারাবাস এবং ২০-২১ বছরের পলাতক জীবনের রোমাঞ্চকর অভিজ্ঞতার কিছু পরিচয় পাওয়া যায়।
নলিনী দাসের জন্ম ভোলা জেলার সাহবাজপুরে। তাঁর পিতার নাম দুর্গামোহন দাস। শিক্ষাজীবন ভোলাতে শুরু। পঞ্চম শ্রেণিতে পড়ার সময় হরতাল ধর্মঘটে যোগ দিয়ে কারাবরণ করেন। ১৯২৮ সালে ভোলা সরকারি উচ্চ বিদ্যালয় থেকে ম্যাট্রিক পাশ করে বরিশাল বি. এম. কলেজে আই.এস.সি. ক্লাসে ভর্তি হন। বরিশালে সে সময় তিনি একজন ভালো ফুটবল খেলোয়াড় ছিলেন। পরীক্ষার আগেই মামলা পড়ায় আর পরীক্ষা দিতে পারেননি।
ন্যাবলা
ন্যাবলা একটি প্রতীকের নাম, এর প্রতীকটির আকৃতি হচ্ছে: formula_1। যা দেখতে অনেকটা বাংলা বর্ণমালার "ব" অক্ষরটিকে মাত্রা ছাড়া ৯০ ডিগ্রি ঘড়ির কাটার বিপরীত দিকে ঘুড়িয়ে রাখলে যেমন টা দেখায় তেমন। নামটি হিব্রু যন্ত্র হার্প-এর গ্রিক নাম থেকে নেয়া হয়েছে। এই যন্ত্রটির আকৃতি ন্যাবলার মত। আরামায়িক ভাষা এবং হিব্রু ভাষায়ও এই ধরণের প্রতীক রয়েছে। প্রতীকটি প্রথম ব্যবহার করেন উইলিয়াম রওয়ান হ্যামিল্টন⊳ । এর অন্য একটি নাম রয়েছে; তা হল: "আলটেড" (ডেল্টাকে উল্টো দিক থেকে উচ্চারণ করলে এ রকম হয়: delta - alted); কারণ ন্যাবলা ডেল্টার উল্টো আকৃতিতে লিখা হয়।
এইচটিএমএল কোডের ভাষায় ন্যাবলা লিখা যায়। এক্ষেত্রে codice_1 লিখলে ন্যাবলার প্রতীক হয়ে যায়। লাটেক্স কোডে এই প্রতীকের জন্য লিখতে হয়: codice_2। ইউনিকোড ব্যবস্থায় এই প্রতীকের জন্য দশমিক সংখ্যার মান হচ্ছে: "8711" আর হেক্সাডেসিমাল সংখ্যা হচ্ছে "0x2207"।
ঢাকাপ্রকাশ
ঢাকাপ্রকাশ বাংলাদেশের ঢাকা শহরের প্রথম বাংলা সংবাদপত্র যা বাংলা তারিখ ২৫ ফাল্গুন, ১২৬৭ (মার্চ ৭, ১৮৬১) প্রথম প্রকাশিত হয়।
ঢাকার বাবুবাজারে প্রতিষ্ঠিত 'বাঙ্গলাযন্ত্র' নামে বাংলা মুদ্রণযন্ত্র বা প্রেস থেকে ঢাকাপ্রকাশ প্রকাশিত হয়। বাঙ্গলাযন্ত্র প্রতিষ্ঠা করেছিলেন ঢাকার সাভারের তেঁতুলঝোড়া গ্রামের ডেপুটি ম্যাজিস্ট্রেট ব্রজসুন্দর মিত্র। প্রেস স্থাপনে তাকে আরও যারা সাহায্য করেন তাদের মধ্যে ঢাকার ধামরাইয়ের ডেপুটি ম্যাজিস্ট্রেট দীনবন্ধু মৌলিক, মুন্সিগঞ্জের রাঢ়িখালের ডেপুটি ম্যাজিস্ট্রেট ভগবানচন্দ্র বসু (বিজ্ঞানী স্যার জগদীশচন্দ্র বসুর পিতা), ঢাকা কলেজিয়েট স্কুলের শিক্ষক ঈশ্বরচন্দ্র বসু (বিজ্ঞানী স্যার জগদীশচন্দ্র বসুর কাকা) ও মালাখানগরের ডেপুটি ম্যাজিস্ট্রেট রামকুমার বসু অন্যতম। কারও মতে ঢাকাপ্রকাশ প্রথম আত্মপ্রকাশ করে ৭ই মার্চ বৃহস্পতিবার ১৮৬১ সালে, আবার কারও মতে তারিখটি ছিল, ৮ই মার্চ ১৮৬১।
সাপ্তাহিক পত্রিকাটি প্রতি বৃহস্পতিবার প্রকাশিত হতো। এর প্রথম পৃষ্ঠার উপরে বড় আকারে 'ঢাকাপ্রকাশ' এবং তার নিচে ছোট আকারে 'সপ্তাহিক' শব্দ লেখা থাকতো। এর নিচে থাকতো একটি ঋষি বাক্য 'সিদ্ধিঃ সাধ্যে সমামুস্ত।' পরে এর সাথে আরও যুক্ত হয় 'প্রসাদাদিহ ধূর্জ্জটেঃ'। প্রথম বছরে প্রত্রিকাটি রয়েল আকারে আট পৃষ্ঠায় প্রকাশিত হত এবং ডাকমাশুল সহ বার্ষিক মূল ছিল পাঁচ টাকা।
ঢাকাপ্রকাশ পত্রিকার প্রথম সম্পাদক ছিলেন স্বনামধন্য কবি কৃষ্ণচন্দ্র মজুমদার। ১৮৬৫ সালের এপ্রিল মাসে পত্রিকাটির সম্পাদক হিসেবে যোগ দেন স্কুল ইন্সপেক্টর দীননাথ সেন। পরে জগন্নাথ অগ্নিহোত্রী, গোবিন্দপ্রসাদ রায়, অনাথবন্ধু মৌলিক সম্পাদক হিসেবে দায়িত্ব পালন করেন।
পত্রিকাটি প্রথম প্রকাশিত হত বৃহস্পতিবার, পরে দীননাথ সেন এর সময় প্রকাশনার দিন পরিবর্তন করে শুক্রবার করা হয় এবং পরবর্তিতে প্রকাশনার পঞ্চম বর্ষে পত্রিকাটি রবিবার প্রকাশিত হত।
ঢাকা বিশ্ববিদ্যালয় গ্রন্থাগারে, 'ঢাকাপ্রকাশ' এর সর্বশেষ সংখ্যাটির তারিখ ১২-৪-১৯৫৯। সম্পাদক আবদুর রশীদ খান। প্রকাশিত হয় ৫৯/৩ কিতাব মঞ্জিল, ইসলাম পুর থেকে। বিশ শতকের ষাটের দশকে পত্রিকাটির প্রকাশ বন্ধ হয়ে যায়। ঢাকাপ্রকাশ তার পাঠকপ্রিয়তার কারণে পরবর্তি প্রায় ১০০ বছর ধরে প্রকাশিত হয়। পত্রিকাটি প্রকাশের পরে প্রচার সংখ্যা ছিল আড়াইশো। পরবর্তিতে উনিশ শতকের নব্বই দশকে সে সংখ্যা দাঁড়িয়ে ছিল পাঁচ হাজারে।
ভাষার দর্শন
ভাষার দর্শন ভাষার উৎস, প্রকৃতি ও ব্যবহার নিয়ে যুক্তিভিত্তিক অনুসন্ধান। বিশ্লেষণী দার্শনিকগণ ভাষা বিষয়ক চারটি কেন্দ্রীয় সমস্যা নিয়ে চিন্তা করেন: অর্থের প্রকৃতি, ভাষার ব্যবহার, ভাষা অনুধাবন, এবং ভাষা ও বাস্তবতার সম্পর্ক।
মহাদেশীয় দর্শনে বিশ্লেষণাত্মক দর্শনের মত ভাষা পৃথক বিষয় হিসেবে অধ্যয়ন করা হয় না। এর পরিবর্তে এটি রূপতত্ত্ব, সংকেতবিজ্ঞান, হাইডেগেরিয়ান নৃতত্ত্ব, অস্তিত্ববাদ, সংগঠনবাদ, বিনির্মাণ এবং সমালোচনামূলক তত্ত্বের অংশ। ভাষা ও ধারণাসমূহ ইতিহাস ও রাজনীতির ফলে অথবা এমনকি ঐতিহাসিক দর্শনের দ্বারাও গঠিত হয়েছে বলে মনে করা হয়।
ঢাকা ক্লাব
ঢাকা ক্লাব বাংলাদেশের রাজধানী ঢাকায় অবস্থিত প্রাচীনতম বিনোদনমূলক সংগঠন। রমনা এলাকায় অবস্থিত এই পার্কটি ঊনবিংশ শতাব্দীতে ব্রিটিশ ও অন্যান্য ইউরোপীয়দের বিনোদনের জন্য প্রতিষ্ঠিত হয়, এবং বিংশ শতকের প্রথম ভাগ পর্যন্ত এখানে কেবল শ্বেতাঙ্গদেরই প্রবেশাধিকার ছিল।
ক্লাবটির যাত্রা শুরু ঊনবিংশ শতকের মাঝামাঝি সময়ে। তখন পুরানো ঢাকার আন্টাঘর ময়দান (বর্তমানের বাহাদুর শাহ পার্ক) এর একটি কোনায় আর্মেনীয়দের বিলিয়ার্ড খেলার ক্লাব অবস্থিত ছিলো। পরে ইংরেজরা এটি কিনে নেয়।
ক্লাবটি নিবন্ধন করা হয় ১৯১১ সালে।
১৯৪১ সালে রমনা এলাকার ৫২৪ বিঘা জমি ক্লাবটিকে ইজারা দেয়া হয়। পরে ঐ জমিতে স্থাপিত হয়েছে ঢাকা শেরাটন হোটেল, বেতার ভবন, বারডেম, ইত্যাদি।
ইন্দো-ইরানীয় ভাষাপরিবার
ইন্দো-ইরানীয় ভাষাপরিবার একটি ভাষাপরিবার ইন্দো-ইউরোপীয় ভাষাপরিবারের যা ইরান, শ্রীলংকা, ও ভারতীয় উপমহাদেশের উত্তরাংশে অবস্থিত বিভিন্ন ভাষা ও উপভাষা নিয়ে গঠিত।
ইন্দো-ইরানীয় ভাষাপরিবারকে ৪টি প্রধান শাখায় ভাগ করা হয়েছে:
১. ইরানীয় ভাষাপরিবার
২. ইন্দো-আর্য ভাষাপরিবার
৩. দার্দীয় ভাষাপরিবার
৪. নুরিস্তানীয় দার্দীয় ভাষাপরিবার
স্কুটাম মণ্ডল
স্কুটাম মণ্ডলের তারাসমূহের তালিকা
ইন্দো-আর্য ভাষাসমূহ
ইন্দো-আর্য ভাষাসমূহ ইন্দো-ইউরোপীয় ভাষাপরিবারের সদস্য ইন্দো-ইরানীয় ভাষাসমূহের একটি শাখা।
এসআইএল ইন্টারন্যাশনালের করা ২০০৫ সালের প্রাক্কলন অণুযায়ী ২০৯ টি ইন্দো-আর্য ভাষা আছে। এদের মধ্যে হিন্দি-উর্দু সংখ্যা প্রায় ৫৪ কোটি, বাংলা প্রায় ২০ কোটি, পাঞ্জাবি ১০ কোটি, মারাঠি ৭ কোটি, গুজরাটি ৪ কোটি ৫০ লক্ষ, নেপালি প্রায় ৪ কোটি, ওড়িয়া প্রায় ৩ কোটি এবং সিন্ধি প্রায় ২ কোটি। সব মিলিয়ে ইন্দো-আর্য ভাষাসমূহের মাতৃভাষী সংখ্যা প্রায় ৯০ কোটি।
নেপালি ভাষা এই শ্রেণীর প্রধান ভাষা। এছাড়াও গাড়োয়ালি, কুমায়োনি এই শ্রেণীর অন্তর্গত।
পাঞ্জাবী, সিন্ধি এবং ডোগরি এই পরিবারের অন্তর্গত। এদের সম্পর্কিত ভাষাসমূহও এই শ্রেণীর অংশ।
হিন্দুস্তানি ভাষা সমূহ এই শ্রেণীর অন্তর্গত। হিন্দি ও উর্দু এবং তৎসংলগ্ন ভাষাসমূহ কেন্দ্রীয় শ্রেণীর অন্তর্গত।
বাংলা, অসমীয়া, ওড়িয়া, এবং ভোজপুরি এই শ্রেণীর অন্তর্গত। ভারতবর্ষের পূর্বাঞ্চলে এই শ্রেণীর ভাষাসমূহ কথিত হয়।
ভারত ও পাকিস্তানের কাশ্মীর অঞ্চলে এই ভাষাগোষ্ঠীর ভাষাসমূহ প্রচলিত। এদের মধ্যে কাশ্মীরি অন্যতম।
মারাঠি, সিংহলি, ধিবেহী, এবং কোঙ্কণি এই শ্রেণীর অন্তর্গত।
গুজরাটি, রাজস্থানী, মারোয়াড়ী, এবং রোমানি এই শ্রেণীর অন্তর্গত।
প্রাকৃত
প্রাকৃত ভাষা বলতে প্রাচীন ভারতীয় উপমহাদেশে লোকমুখে প্রচলিত স্বাভাবিক ভাষাগুলিকে বোঝায়। প্রাকৃত ভাষাগুলি ইন্দো-ইউরোপীয় ভাষাপরিবারের ইন্দো-ইরানীয় শাখার ইন্দো-আর্য শাখার প্রাচীন নিদর্শন। এগুলি সংস্কৃতের মত মার্জিত সাহিত্যিক ভাষা ছিল না। তবে পরবর্তীকালে সংস্কৃতের মত এগুলিও মৃত ভাষায় পরিণত হয়।
প্রাকৃত ভাষাগুলির মধ্যে পালি ভাষা বৌদ্ধ সাহিত্যের ভাষা হিসেবে ব্যবহৃত হত। প্রাকৃত ভাষাগুলি থেকেই নানা বিবর্তনের মাধ্যমে আধুনিক ইন্দো-আর্য ভাষাগুলির উদ্ভব হয়েছে। মাগধী প্রাকৃত ভাষা থেকে বাংলা, অসমীয়া, বিহারী, ও ওড়িয়া ভাষা; শৌরসেনী প্রাকৃত ভাষা থেকে পশ্চিমী হিন্দি ও পাঞ্জাবি ভাষা; অর্ধমাগধী প্রাকৃত ভাষা থেকে পূর্বী হিন্দি; এবং মহারাষ্ট্রী প্রাকৃত থেকে মারাঠি ভাষার উদ্ভব হয়েছে বলে মনে করা হয়।
ভেলা মণ্ডল
ভেলামণ্ডলী দক্ষিণের আকাশে অবস্থিত একটি তারামণ্ডলী।
পোর্টেবল ডকুমেন্ট ফরম্যাট
পোর্টেবল ডকুমেন্ট ফরম্যাট (Portable Document Format) যা সংক্ষেপে পিডিএফ (PDF) নামে পরিচিত, একটি মুক্ত ফাইল ফরম্যাট যা অ্যাডোবি সিস্‌টেম ১৯৯৩ সালে সৃষ্টি করে। এটি দ্বি-মাত্রিক ডকুমেন্ট উপস্থাপনে ব্যবহৃত হয়।
১৯৯৩ সাল থেকে ২০০৬ সাল পর্যন্ত অ্যাডোবি সিস্টেম পিডিএফ ফাইল ফরম্যাটের বিভিন্ন সময় বিভিন্ন বৈশিষ্ঠ নির্দিষ্টকরণ করেছে।
ফ্লিপ-ফ্লপ (ইলেক্ট্রনিক্স)
ফ্লিপ-ফ্লপ বা ল্যাচ () ইলেকট্রনিক্সে ব্যবহৃত এক ধরণের যন্ত্র যা উপাত্ত সঞ্চিত রাখার জন্য মব্যবহৃত হয়। ইলেক্ট্রনিক তথ্য প্রযুক্তির ধারাবাহিক যুক্তি তন্ত্রে এই যন্ত্রটি ব্যবহার করা হয়। একটি ল্যাচ এক বিট তথ্য ধারণ করতে পারে।
প্রিন্টেড সার্কিট বোর্ড
ইলেক্ট্রনিক্সে প্রিন্টেড সার্কিট বোর্ড হলো এক ধরনের কাঠাম যাতে বিভিন্ন প্রকার ইলেকট্রনিক্স উপাদান যোগ করে সংযোগ প্রদানের মাধ্যমে তড়িৎ প্রবাহের পথ সৃষ্টি করা হয়।
প্রিন্টের উপর ভিত্তি করে একে তিন ভাগে ভাগ করা হয়। যথা:-
ইলেকট্রনিক উপাদান
ইলেকট্রনিক উপাদান সমূহ বিভিন্ন উপায়ে একত্রিত করার মাধ্যমে তড়িৎ বা ইলেকট্রনিক নেটওয়ার্ক এবং বর্তনী তৈরী করা হয়। সাধারণত দুই বা ততোধিক সংযোগকারী তারের মাধ্যমে এগুলো সংযুক্ত করা হয়। এগুলো সাধারণত একটি পিসিবিতে সোলডারিং করার মাধ্যমে উপাদানগুলো সংযুক্ত করে দেয়া হয় এবং এর মাধ্যমে ইলেকট্রনিক নেটওয়ার্ক সৃষ্টি হয়।
Many electronic components are on the market today. Here is a list of some of them.
হেয়ার স্কুল
হেয়ার স্কুল ভারতের পশ্চিমবঙ্গ রাজ্যের কলকাতা শহরে অবস্থিত একটি বিদ্যালয়। এটি কলকাতার প্রাচীনতম বিদ্যালয়গুলির অন্যতম। স্কুলটি বর্তমানে মাধ্যমিক ও পশ্চিমবঙ্গ উচ্চ মাধ্যমিক শিক্ষা পর্ষদের অধীনে প্রথম হতে দ্বাদশ শ্রেণী পর্যন্ত শিক্ষা প্রদান করে থাকে। শিক্ষাব্রতী ডেভিড হেয়ার রাজা রামমোহন রায় এর সহযোগিতায় ঊনবিংশ শতকে এই স্কুলটি প্রতিষ্ঠা করেন। কত সালে এটি স্থাপিত হয়, তা নিয়ে বিতর্ক আছে, তবে স্কুলের বরাত অনুসারে এটি ১৮১৮ সালে স্থাপিত হয়। ব্রিটিশ শাসনামলে ভারতবর্ষে পশ্চিমী শিক্ষা ব্যবস্থার প্রচলনে স্কুলটি যথেষ্ট ভূমিকা রেখেছে। 
কলকাতা স্কুল বুক সোসাইটি (Calcutta School Book Society) এবং হিন্দু কলেজ (যা পরে প্রেসিডেন্সী কলেজ হয়) প্রতিষ্ঠা করার পর ডেভিড হেয়ার কলেজটির ঠিক বিপরীতে এই স্কুলটি প্রতিষ্ঠা করেন। স্কুলটির নাম (অরপুলি পাঠশালা ও) কলুটোলা ব্রাঞ্চ স্কুল থেকে পরে ১৮৬৭ সালে পিয়ারীমোহন বন্দোপাধ্যায়ের সময়ে বদলে নাম রাখা হয় হেয়ার স্কুল।
এই হেয়ার স্কুল ও প্রেসিডেন্সি বিশ্ববিদ্যালয়ের মিলিত চৌহদ্দীর মধ্যে আছে কলকাতার বৃহত্তম স্কুল চত্বর। সাদা ভিক্টোরিয়ান স্থাপত্যের বিদ্যালয় ছাদ খুব উঁচু। জানালার বদলে খালি বড় বড় দরজা ও চওড়া অলিন্দ আছে। শুরুর দুটি তলার উপর ঐতিহ্যময় প্রাচীন স্থাপত্যটির সঙ্গে সমঞ্জস্য রেখে একটি তৃতীয় তলা বানানো হয়। এরো পরে একটি ছোট আধুনিক স্থাপত্যের আরেকটি ভবন যোগ করা হয় যা নিয়ে ছাত্র মহলে অসন্তোষ ছিল। পূর্বে স্কুলছাত্রদের দুটি খেলার মাঠ ছিল পরে একটি প্রেসিডেন্সী কলেজের কাছে হস্তান্তরিত হয়।
২০০৬ সালে স্কুলটিতে প্রায় ১০০০ ছাত্র ভর্তি ছিল।
মার্চ ২০০৬-এ স্কুলটিতে ৩৫ জন শিক্ষক ছিলেন, যাঁদের মধ্যে মধ্যে ৪ জন ছিলেন পি এইচ ডি ডিগ্রিধারী। অতীতে এই স্কুলের অনেক খ্যাতনামা শিক্ষক ছিলেন।
সাদা জামা ও কালো হাফ বা ফুল প্যান্ট হল স্কুলের সব ছাত্রের পোশাক (ইউনিফর্ম)। শরীর শিক্ষার দিন সাদা প্যান্ট ও সাদা কেডস পরা যেতে পারে, এবং শীতে কালো সোয়েটার পরা হয়। জামায় বা সোয়েটারে লাগাবার জন্য একটি স্কুল-ব্যাজ ও আছে।
এখানকার বিখ্যাত ছাত্রদের মধ্যে রয়েছেন -
ভিডিও কোডেক
কোডেক ডিজিটাল ডেটাকে এক ফরমেট থেকে অন্য ফরমেটে পরিবর্তন করে। কোডেক শব্দটি কোডার এবং ডিকোডার শব্দদুটির সমন্বয়ে গঠিত। একটি কোডার বা এনকোডারের কাজ হচ্ছে একটা ডেটাকে একটি সুনির্দিষ্ট ফরম্যাট থেকে আরেকটি সুনির্দিষ্ট ফরমেটে পরিবর্তন করা। ডিকোডারের কাজ ঠিক এর উল্টোটা করা: অর্থাৎ ডেটাকে পুরনো ফরমেটে ফিরিয়ে আনা।
ভিডিও কোডেক হচ্ছে এমন একটি সফটওয়্যার, যা সাধারণত একটি কমপ্রেস করা ভিডিওকে ডিকমপ্রেস করে এবং একটি সাধারণ ডিজিটাল ভিডিওকে কমপ্রেস করে। অধিকাংশ ভিডিও কমপ্রেশনেই ডেটা লস হয়ে থাকে (লসি কমপ্রেশন)।
ভিডিও কমপ্রেশনের একটি মূল উদ্দেশ্য হচ্ছে ব্যবহৃত ডেটার আকৃতি ছোট করা। সাধারণত ভিডিও ডেটার আকার (সাইজ) খুব বড় হয়ে থাকে এবং সেটাকে সরাসরি হার্ড ডিস্কে সংরক্ষণ করা বা নেটওয়ার্কে ট্রান্সফার করা খুব কষ্টসাধ্য। তাই ভিডিও কমপ্রেশনের মাধ্যমে ছোট করে ফেলা হয় এবং সেটাকে সংরক্ষণ করা হয়। ভিডিও কমপ্রেশনের ফলে ভিডিওর আকার ছোট হলেও ক্ষতিকর যেটা হয়, তা হলো ভিডিওর মান কমে যাওয়া। ভিডিওর আকার যত বেশি কমানো হয়, ভিডিওর মানও তত বেশি খারাপ হয়ে যায়। তাই কমপ্রেশন এমন ভাবে করতে হবে, যেন ফাইলের সাইজও ধারণক্ষমতার মধ্যে থাকে, এবং ভিডিওর মানও দর্শনযোগ্য হয়।
সুপরিচিত ভিডিও এনকোডিংগুলোর মধ্যে রয়েছে: H.261, এমপেগ2, এমপেগ4, WMV ইত্যাদি।
ক্রিকেট বিশ্বকাপ
আইসিসি ক্রিকেট বিশ্বকাপ () যা সংক্ষেপে শুধু ক্রিকেট বিশ্বকাপ নামে পরিচিত, একদিনের আন্তর্জাতিক ক্রিকেটের সবচেয়ে বড় ও গুরুত্বপূর্ণ প্রতিযোগিতা।
বিশ্বকাপ ক্রিকেট প্রতিযোগিতায় এ পর্যন্ত ৯ বার হ্যাট্রিক হয়েছে। ১৯৮৭ সালের বিশ্বকাপ ক্রিকেটে প্রথমবারের মতো হ্যাট্রিক করেন ভারতের চেতন শর্মা। গ্রুপ-পর্বে নিউজিল্যান্ডের কেন রাদারফোর্ড, ইয়ান স্মিথ এবং ইয়ান চ্যাটফিল্ডকে ৪২ ওভারের শেষ তিন বলে আউট করে তিনি এ কীর্তি গড়েন। সর্বশেষটি করেছেন দক্ষিণ আফ্রিকার জেপি ডুমিনি শ্রীলংকার বিরুদ্ধে ২০১৫ সালের বিশ্বকাপ ক্রিকেটে। এছাড়াও, ২০০৭ সালে অনুষ্ঠিত বিশ্বকাপে দক্ষিণ আফ্রিকার বিরুদ্ধে এবং যে-কোন ওডিআইয়ের ১ম ব্যক্তি হিসেবে পরপর ৪ বলে ৪ জন ব্যাটসম্যানকে আউট করে দূর্লভ কৃতিত্বেরও অধিকারী হন মালিঙ্গা। লাসিথ মালিঙ্গাই একমাত্র বোলার যিনি দু'টি বিশ্বকাপে হ্যাট্রিক করেছেন।
== দলীয় অবদা =
মহাবিশ্বের চূড়ান্ত পরিণতি
মহাবিশ্বের চূড়ান্ত পরিণতি (Ultimate fate of the Universe) আধুনিক ভৌত বিশ্বতত্ত্বের একটি অতি গুরুত্বপূর্ণ আলোচিত বিষয়। মহাবিশ্বের আদৌ কোন পরিণতি বা শেষ আছে কি-না এবং থাবলেও তা ঠিক কি-রকম হতে পারে এ নিয়েই এই বিষয়ে আলোচনা করা হয়। মহাবিশ্বের সৃষ্টি সম্বন্ধে যখনই মহা বিস্ফোরণ তত্ত্ব জনপ্রিয়তা লাভ করেছে তখনই এর পরিণতি অবশ্যম্ভাবী হয়ে দেখা দিয়েছে। মহাবিশ্বের সম্প্রসারণের হার এবং এর অভ্যন্তরস্থ পদার্থসমূহের গড় ঘনত্বের উপরই এই পরিণতি নির্ভর করছে।
মাজহারুল ইসলাম
মাজহারুল ইসলাম (২৫ ডিসেম্বর ১৯২৩ - ১৪ জুলাই ২০১২) বাংলাদেশ তথা ভারতীয় উপমহাদেশের প্রথিতযশা স্থপতিদের মধ্যে অন্যতম। তিনি বাংলাদেশের স্থাপত্য পেশা চর্চার পথিকৃৎ। আন্তর্জাতিক খ্যাতিসম্পন্ন এই স্থপতি বাংলাদেশ স্থপতি ইনস্টিটিউটের প্রথম সভাপতি ছিলেন। মহান স্বাধীনতা যুদ্ধে প্রত্যক্ষ অংশগ্রহণসহ নানা সময়ে বিভিন্ন প্রগতিশীল আন্দোলন ও সাংস্কৃতিক কর্মকাণ্ডে সক্রিয় থেকেছেন তিনি।
মুর্শিদাবাদ জেলার সুন্দরপুর গ্রামে নানার বাড়িতে ১৯২৩ খ্রীস্টাব্দের ২৫ ডিসেম্বর জন্মগ্রহণ করেন। সেই সময় তাঁর বাবা ওমদাতুল ইসলাম ছিলেন কৃষ্ণনগর কলেজের অঙ্কের শিক্ষক। কৃষ্ণনগর কলেজ স্কুলে পঞ্চম শ্রেণী পর্যন্ত পড়ার পর পিতার বদলির সুবাদে রাজশাহীতে যান। রাজশাহী কলেজিয়েট স্কুল ও রাজশাহী কলেজ থেকে যথাক্রমে মাধ্যমিক ও উচ্চমাধ্যমিক পাস করার পর ঐ কলেজ থেকেই পদার্থবিজ্ঞানে অনার্সসহ স্নাতক পাস করেন। এরপর শিবপুর ইঞ্জিনিয়ারিং কলেজ থেকে প্রকৌশল বিদ্যা পড়া শেষ করেন ১৯৪৬ সালে। দেশ ভাগের পর ১৯৪৭ সালে সহকারী প্রকৌশলী হিসেবে সরকারি চাকরিতে যোগ দেন।
১৯৫০ সালে যুক্তরাষ্ট্র যান এবং অরিগন বিশ্ববিদ্যালয় থেকে স্থাপত্যের পাঠ নিয়ে আড়াই বছর পর দেশে ফেরেন। দেশে ফিরে একনাগারে ছয় মাসের পরিশ্রমে ঢাকা বিশ্ববিদ্যালয়ের চারুকলা ইনস্টিটিউট ও লাইব্রেরি ভবনের ডিজাইন করেন।
এরপর ১৯৫৬ তে বৃত্তি নিয়ে তিনি ট্রপিক্যাল আর্কিটেকচার পড়তে লন্ডনের "এএ স্কুল অব আর্কিটেকচার"-এ যান। ১৯৬০ এ যান ইয়েল ইউনিভার্সিটিতে পল রুডল্‌ফ-এর অধীনে মাস্টার্স করতে।
১৯৬১ এর শেষের দিকে তিনি দেশে ফিরে আসেন। কর্মজীবন শুরু করেছিলেন পূর্ব পাকিস্তানের কনস্ট্রাকশন, বিল্ডিং অ্যান্ড ইরিগেশনে। মতের মিল না হওয়ায় ১৯৬৪ সালে সরকারি চাকরি ছেড়ে প্রকৌশলী শেখ মুহম্মদ শহীদুল্লাহর সঙ্গে ‘বাস্তুকলাবিদ’ নামে একটি স্থাপত্য উপদেষ্টা প্রতিষ্ঠান গড়ে তোলেন। বাংলাদেশ প্রকৌশল বিশ্ববিদ্যালয় এ স্থাপত্য অনুষদ চালু করার ক্ষেত্রে বিশেষ ভূমিকা রেখেছেন তিনি। এখানে খণ্ডকালীন শিক্ষকতাও করেছেন।
মহাজাগতিক স্ফীতিশীলতা
মহাজাগতিক স্ফীতিশীলতা (Cosmic inflation) বলতে এমন একটি ধারণাকে বুঝায় যা অনুসারে এই জায়মান মহাবিশ্ব exponential বৃদ্ধির একটি দশার মধ্য দিয়ে অতিক্রম করছে এবং এই বৃদ্ধি বা সম্প্রসারণের চালিকা শক্তি হচ্ছে ঋণাত্মক-চাপ শূন্য শক্তি ঘনত্ব। এই সম্প্রসারণকে মেনে নিলে এটিও মেনে নিতে হয় যে, মহাবিশ্ব একটি অতি ক্ষুদ্র এবং কসালভাবে সংযুক্ত অঞ্চল থেকে বর্তমানের অবস্থা প্রাপ্ত হয়েছে।
মাইক্রোসফট এক্সেল
মাইক্রোসফট এক্সেল মাইক্রোসফট কর্পোরেশন এর তৈরি স্প্রেডশীট বিশ্লেষনী প্রোগ্রাম। এই প্রোগ্রাম মাইক্রোসফট অফিস স্যুটের সাথেই বিতরণ করা হয়। মাইক্রোসফট এক্সেল ব্যবহার করে গানিতিক, পরিসাংখ্যানিক, লজিক সহ বিভিন্ন রকম হিসাব ব্যবহার করা যায়। এর সর্বশেষ ভার্সন হল এক্সেল ২০১০ যা মাইক্রোসফট অফিস ২০১০ এর সাথে বাজারে এসেছে।
মাইক্রোসফট এক্সেলের ফাইলকে ওয়ার্কবুক বলা হয়। ফাইলের যে অংশে কাজ করা হয় তাকে কার্যক্ষেত্র (ওয়ার্কশীট) বলে। কতগুলো ওয়ার্কশীট নিয়ে এক একটা ওয়ার্কবুক বা বুক তৈরি হয়। প্রতিটি ওয়ার্কশীটে আবার ২৫৬টি কলাম এবং ৬৫৫৩৬ টি রো থাকে। স্তম্ভ (কলাম) গুলোকে A,B,C...AA,AB...BA,BB,BC...IV ইত্যাদি নামকরণ করা হয়। অন্যদিকে সারি (রো) গুলোর নম্বর ১ থেকে শুরু করে ৬৫৫৩৬।
সারি এবং স্তম্ভের সমন্বয়ে তৈরি হয় এক একটি ঘর (সেল)। প্রতিটি কার্যক্ষেত্রে ১৬,৭৭৭,২১৬টি ঘর রয়েছে।
ঘুঁটে
গরু বা মোষের মল অর্থাৎ গোবর () শুকিয়ে গেলে তাকে বাংলায় বলে বলে ঘুঁটে। শুকালে গোবরের চটচটে ভাব বা গন্ধ কোনটিই থাকে না, রংও ভিজে গোবরের থেকে অনেকটা ফরসা হয়ে যায়। ঘুঁটে নানা দেশে জ্বালানী হিসাবে ব্যবহার হয় এবং নানা দেশে এর নানা নাম (যেমন dung cake, cowdung biscuits, )। ভারতীয় উপমহাদেশে গোবরকে জ্বালানী হিসাবে ব্যবহারের জন্য গোল গোল চ্যাপ্টা চাকতি হিসাবে শুকানো হয়। ঘুঁটে বলতে সাধারণতঃ এই খয়েরী রঙের চাকতিগুলিকে বোঝানো হয়। বাংলাদেশে এরকম ঘুঁটে ছাড়াও আরেক রকমের ঘুঁটে তৈরি হয়। যেমন পাটখড়ি/পাটকাঠিতে গোবর মাখিয়ে শুকানো হয় এবং তার পর লাকড়ির মত ব্যবহার হয়।
সাধারণতঃ নরম থাকতে থাকতে গোবরকে ঘেঁটে সমসত্ত্ব করে গোল তাল পাকিয়ে সেগুলি হাতের সাহায্যে দেওয়াল বা তেমন কোন শক্ত তলের উপর থপ থপ করে থেবড়ে দিয়ে চ্যাপ্টা করা হয়। একে বলে ঘুঁটে দেওয়া।
রবীন্দ্রনাথের সহজ পাঠে আছে:
""বড় বৌ, মেজ বৌ, সেজ বৌ মিলে।"
"ঘুঁটে দেয় ঘরের পাঁচিলে।।""
গোবর হাওয়ার সংস্পর্শে শুকিয়ে শক্ত হয়ে ঘুঁটে হয়ে যায়। জলীয় অংশ কমে যাবার ফলে এর আয়তন সঙ্কোচন হয়। হাতে করে থেবড়ানোর জন্য ঘুঁটের বাইরের তলে হাতের তিন চার আঙুলের ছাপ থাকে। পিছনের তলটি সাধরণতঃ দেওয়ালের ন্যায় সমতল হয়। দেওয়ালগুলি এমন ভাবে বাছা হয় যাতে রোদ পড়ে ও ঘুঁটে তাড়াতাড়ি শুকায়। শুকিয়ে গেলে ঘুঁটে দেওয়াল থেকে সহজেই খসিয়ে নেওয়া যায়। কাচা ঘুঁটে দেওয়াল থেকে খোলার চেষ্টা করলে ভেঙে যায়। প্রায় শোকানো ঘুঁটে দেওয়াল থেকে ছাড়িয়ে নেবার পর গোছা গোছা করে রোদে রেখে আরো ভালো করে শুকানো হয়। তখন ঘুঁটে সমতল না থেকে একটু বেঁকে চুরে যেতে পারে। যে ঘুঁটে যত ভালো শুকানো হয় তা ততো সহজে জ্বালান যায়। তাই ভালো করে শুকানো ঘুঁটের কদর বেশী। একএকটি ঘুটে দেখতে বড়সড় মনে হলেও ঘুঁটে সমান আয়তনের কয়লা বা এমনকি কাঠের থেকেও অনেক হালকা।
ঘুঁটে জ্বালানী হিসাবে কাজ করে কারণ গরু মোষের মলে অনেক অপরিপাচিত বা অর্ধপাচিত ঘাস ইত্যাদির কাষ্ঠল তন্তু থাকে যা সহজেই জ্বলে। এর কিছু অংশ দাউদাউ করে জ্বলে গেলেও বাকী অংশ অনেক্ষণ অবধি ধিকিধিকি জ্বলতে থাকে, যাতে ভালো ধীর আঁচের রান্নাও করা যায়।
ঘুঁটের আগুনে মাঝারি রকমের ধোঁয়া হয়। এই ধোঁয়ায় ভালোভাবে মশা তাড়ানোর জন্যও অনেকসময় ব্যবহার হয়। গ্রামবাংলায় বিশেষ করে গোয়াল ঘরে রাত্রে মশা তাড়াবার জন্য ঘুঁটের ধুনি জ্বেলে রাখার রেওয়াজ আছে।
ঘুঁটের ছাই/ভষ্ম (Ash) প্রায় সাদা, ঈষৎ কালচে (একে "ছাই ছাই" রং বা ash-color বলা হয়)।ঘুঁটের ছাই অনেক সময় গ্রামে দাঁত মাজার জন্য ব্যবহার হয়। খুব নরম এবং কয়লার ছাইয়ের মত শক্ত নয় (বিশেষ করে কয়লার কাঁকড় হীন) তাই দাঁতের ক্ষতি হবার সম্ভাবনা কয়লার ছাইয়ের থেকে খুবই কম। কয়লার ছাই দিয়ে দাঁত মাজলে কাঁকড়ে দাঁতের এনামেল ঘষে যাবার সম্ভাবনা থাকে।
গ্রামবাংলায় ঘুঁটে জ্বালানী হিসাবে অত্যন্ত সহজলভ্য হলেও ঘুঁটে দেখতে অমসৃণ, এবং এটি গরুর মল দিয়ে তৈরি বলে এর অপযশ আছেই। "ঘুঁটের মেডেল" বা "ঘুঁটের মালা" ইত্যাদি অসম্মানজনক উপহার হিসাবে ব্যবহার হয়।
২০০৭ ক্রিকেট বিশ্বকাপ
ক্রিকেট বিশ্বকাপ ২০০৭ সালে ওয়েস্ট ইন্ডিজে অনুষ্ঠিত হয়েছে। মার্চ ১৩, ২০০৭ তারিখ থেকে শুরু হওয়া এই বিশ্বকাপ এপ্রিল ২৮, ২০০৭ তারিখে শেষ হয়েছে। এই বিশ্বকাপে মোট ৫১টি খেলা অনুষ্ঠিত হয়। এর আগে ২০০৩ সালের বিশ্বকাপে ৫৪টি খেলা হয়েছিলো। ২০০৭ এ দুইটি অতিরিক্ত দল অংশ নেয়া সত্ত্বেও খেলা হয়েছে কম। চারটি গ্রুপে বিভক্ত মোট ১৬ টি দল এই বিশ্বকাপে অংশ নিয়েছে। প্রতি গ্রুপ থেকে সর্বোচ্চ পয়েন্টধারী দুইটি দল নিয়ে "সুপার ৮" গঠিত হয় এবং এই সুপার ৮ থেকেই নির্ধারিত হয় সেমি ফাইনালে অংশগ্রহণকারী দলগুলো। বিশ্বকাপের উদ্বোধনী অনুষ্ঠান ১১ মার্চ, ২০০৭ তারিখে ওয়েস্ট ইন্ডিজের অন্তর্গত জ্যামাইকা রাষ্ট্রের ট্রেলাউনি শহরের গ্রীনফিল্ড স্টেডিয়ামে অনুষ্ঠিত হয়।
আইসিসি বিশ্বকাপ ক্রিকেট ২০০৭-এ মোট ১৬টি দল অংশ নিয়েছে। এই ১৬টি দল নিয়ে ৪টি পৃথক পৃথক গ্রুপ করা হয়েছে। এখানে গ্রুপভিত্তিক দলসমূহের তালিকা উল্লেখ করা হলো:
ফাইনালে অস্ট্রেলিয়া ৫৩ রানে শ্রীলঙ্কাকে পরাজিত করে বিশ্বকাপ জয় করে। অস্ট্রেলিয়ার অ্যাডাম গিলক্রিস্ট ফাইনালের সেরা খেলোয়াড় এবং গ্লেন ম্যাকগ্রাথ বিশ্বকাপের সেরা খেলোয়াড় নির্বাচিত হন।
সাবিনা পার্ক
সাবিনা পার্ক () কিংস্টন ক্রিকেট ক্লাবের নিজস্ব ক্রিকেট স্টেডিয়াম। এটি জ্যামাইকার কিংস্টনে অবস্থিত একটি টেস্ট ক্রিকেট স্টেডিয়াম। কিংস্টনের যে স্থানের জলবায়ু সবচেয়ে শুষ্ক সেখানে এই স্টেডিয়ামটি অবস্থিত। এর পিচ অনেক বছর ধরে ক্যারিবীয় দ্বীপপুঞ্জের সবচেয়ে শক্ত ও দ্রুত বলে পরিচিত ছিল।
পোর্ট অব স্পেন
পোর্ট অফ স্পেন পশ্চিম ভারতীয় দ্বীপপুঞ্জের অন্তর্গত ত্রিনিদাদ ও টোবাগো রাষ্ট্রের রাজধানী। জনবহুল এই শহরটির জনসংখ্যা প্রায় ৪৯,০৩১ জন। জনসংখ্যার দিক দিয়ে এটি ত্রিনিদাদ ও টোবাগোর চতুর্থ বৃহত্তম শহর। ত্রিনিদাদের উত্তর-পশ্চিম উপকূলে পারিয়া উপসাগরের সন্নিকটে এর অবস্থান।
কুইন্স পার্ক ওভাল
ক্যারিবিয়ার দ্বীপসমূহের তালিকা
এটি এলাকার পরিমাণ অনুযায়ী ক্যারিবিয় দ্বীপসমূহের একটি তালিকা। এর সকল তথ্যের উৎস হচ্ছে উইকিপিডিয়া।
বাংলাদেশের দ্বীপসমূহের তালিকা
এটি বাংলাদেশের দ্বীপসমূহের তালিকা।
ক্যাসিনি-হাইগেন্স
ক্যাসিনি-হাইগেন্‌স তিনটি মহাকাশ সংস্থার (নাসা, এসা, ইতালীয় স্পেস এজেন্সি) যৌথ উদ্যোগে প্রেরিত একটি বেনামী মহাশূন্য অভিযান যার মূল লক্ষ্য হচ্ছে শনি গ্রহ এবং এর উপগ্রহগুলো নিয়ে বিস্তর গবেষণা কাজ চালানো। অভিযানে ব্যবহৃত নভোযানটির মূল অংশগুলো হচ্ছে: নাসা নির্মীত "ক্যাসিনি অরবিটার" যা বিখ্যাত ইতালীয় জ্যোতির্বিজ্ঞানী জিওভান্নি ডোমেনিকো ক্যাসিনির নামে নামাঙ্কিত এবং এসা নির্মীত "হাইগেন্‌স প্রোব" যা ডাচ জ্যোতির্বিজ্ঞানী, গণিতবিদ এবং পদার্থবিজ্ঞানী ক্রিশ্চিয়ান হাইগেন্‌স-এর নামে নামাঙ্কিত।
১৯৯৭ সালে নাসা, ইউরোপিয়ান স্পেস এজেন্সি এবং ইতালীয় স্পেস এজেন্সির যৌথ প্রচেষ্টায় প্রেরণ করা হয়। ক্যাসিনি অরবিটার, এবং হাইগেন্স ল্যান্ডার হিসাবে কাজ করে। ১৯৯৭ সালে উৎক্ষেপনের পর ১৯৯৮ সালের ২৬ শে এপ্রিল প্রথম গ্রাভিটি এ্যাসিস্ট ফ্লাইবাই Gravity assist হিসাবে শুক্র গ্রহের পাশ দিয়ে উড়ে যায়। ১৯৯৯ সালের ২৪ শে জুন এটি আবার দ্বিতীয় বারের মত ফ্লাই বাই করে শুক্র গ্রহরে পাশ দিয়ে উড়ে যায় এবং পর্যাপ্ত শক্তি সঞ্চয় করে তা ছুটে যায় গ্রহানুপুঞ্জের দিকে। গ্রহানু ২৬৫ মাসুরস্কাই 2685 Masursky কাছ থেকে উড়ে যাবার পর সূর্যের আকর্ষনে ক্যাসিনি ১৯৯৯ সালের ১৮ ই আগস্ট ফিরে আসে পৃথিবীর কক্ষপথের কাছাকাছি। এই সময়ে আরো একটি ফ্লাই বাই এর মাধ্যমে সে তার চূড়ান্ত গন্তব্য শনি গ্রহে যাবার জন্য প্রয়োজনীয শক্তি সঞ্চয় করে এবং অভিযানের মূল পর্ব শুরু করে। ২০০৪ সালে ক্যাসিনি শনির উপগ্রহ টাইটানের কক্ষপথে পৌছে। ক্যাসিনি এখন মূল গ্রহ শনির পৃথিবী থেকে প্রেরিত কৃত্রিম উপগ্রহ হিসাবে কাজ করছে।  সায়েন্টিফিক আমেরিকান
জিওভান্নি ডোমেনিকো ক্যাসিনি
জিওভান্নি ডোমেনিকো ক্যাসিনি (জুন ৮, ১৬২৫ - সেপ্টেম্বর ১৪, ১৭১২) একজন ইতালীয় জ্যোতির্বিজ্ঞানী, প্রকৌশলী এবং জ্যোতিষী। তার অপর নাম হচ্ছে জিয়ানডোমেনিকো ক্যাসিনি। তিনি সানরেমো অঞ্চলের নিকটবর্তী পেরিনালদোতে জন্মগ্রহণ করেন। তখন ইতালীর এই অঞ্চল নিয়ে জেনোয়া প্রজাতন্ত্র গঠিত হয়েছিলো এবং এর কার্যকাল চলছিল।
উইলকিনসন মাইক্রোওয়েভ অ্যানাইসোট্রপি প্রোব
উইলকিনসন মাইক্রোওয়েভ এনিসোট্রপি প্রোব নাসা পরিচালিত একটি কৃত্রিম উপগ্রহ নির্ভর মহাশূন্য অভিযানের নাম। এই অভিযানের প্রধান হচ্ছেন জন হপকিন্স বিশ্ববিদ্যালয়ের অধ্যাপক চার্লস এল. বেনেট। এই মিশনের উদ্দেশ্য হল, মহা বিস্ফোরণ থেকে প্রাপ্ত বিকীর্ণ তাপের ফলে মহাবিশ্বের তাপমাত্রায় যে পরিবর্তন এসেছে তা পরিমাপ করা। একটি ডেল্টা ২ রকেট দ্বারা ২০০১ সালের ৩০ জুন তারিখে বিকাল ৩:৪৬ মিনিটে কৃত্রিম উপগ্রহটি উৎক্ষেপর করা হয়েছে। এটি মার্কিন যুক্তরাষ্ট্রের ফ্লোরিডা অঙ্গরাজ্যের কেপ কেনাভেরাল নামীয় বিমান বাহিনী স্টেশন থেকে এটি উৎক্ষেপণ করা হয়েছিলো।
ডব্লিউএমএপি'র বিজ্ঞান দলের সদস্যরা হচ্ছেন:
ভৌত নীতি
একটি ভৌত নীতি বা "বৈজ্ঞানিক নীতি" বা "প্রাকৃতিক নীতি" হল এক ধরণের বৈজ্ঞানিক সাধারণ ধারণা যা ভৌত আচারসমূহের প্রায়োগিক পর্যবেক্ষণের মাধ্যমে মাধ্যমে গঠিত হয়। কিংবা একে একেবারে সাধারণভাবে বলতে গেলে এটি এক ধরণের গাণিতিক বা যৌক্তিক সংজ্ঞাও হতে পারে। অনেক বছর ধরে পরিচালিত সুনির্দিষ্ট বৈজ্ঞানিক গবেষণা এবং পরীক্ষণের সার বা নির্যাস হচ্ছে এই প্রায়োগিক নীতিসমূহ। এই ভৌত নীতিগুলো এ কারণে বৈজ্ঞানিক সমাজ কর্তৃক সর্বজনীনভাবে গ্রহণযোগ্য।
অভিজ্ঞতাবাদ
অভিজ্ঞতাবাদ হচ্ছে একটি জ্ঞান তত্ত্ব। মানুষের জ্ঞানের উৎস কি এবং জ্ঞানের ক্ষমতা এবং সীবাবদ্ধতা কি এ বিষয়ে দর্শনে বিভিন্ন তত্ত্ব আছে। সাধারণভাবে অভিজ্ঞতাবাদ বলতে এরূপ তত্ত্বকে বোঝায় যে, মানুষের ইন্দ্রিয়- অভিজ্ঞতাই হচ্ছে জ্ঞানের একমাত্র উৎস। তবে অভিজ্ঞতা কথাটি দর্শনে ব্যাপক ব্যবহৃত শব্দ। ভাববাদ এবং বস্তুবাদ উভয় তত্ত্বে অভিজ্ঞতার ব্যবহার দেখা যায়।
অভিজ্ঞতাবাদ দু'ধরনের। ভাববাদী অভিজ্ঞতাবাদ এবং বস্তুবাদী অভিজ্ঞতাবাদ।
বস্তুবাদী অভিজ্ঞতাবাদের তত্ত্ব অণুযায়ী আমাদের চক্ষু, কর্ণ, নাসিকা, জিহবা, ত্বক- অর্থাৎ ইন্দ্রিয়সমূহ হচ্ছে ভাবের বাহক এবং বস্তুজগৎ হচ্ছে ভাবের উৎস 
কেন্দ্র। ইন্দ্রিয়জ অভিজ্ঞতাই হচ্ছে জ্ঞানের মূল। ইন্দ্রিয়ের বাইরে কোন ভাবের সৃষ্টি সম্ভব নয়।
ভাববাদীদের মতে মনের বাইরে কিছু নেই। মনের ভাবই জ্ঞানের একমাত্র বস্তু।
দর্শনশাস্ত্রে অভিজ্ঞতাবাদ দ্বারা জ্ঞানের কিছু তত্ত্বকে বোঝায় যেখানে আদর্শ বা মকবাদের গঠনকার্যে অভিজ্ঞতার ভূমিকা মুখ্য হিসেবে ধরা হয়। এই মতবাদে সহজাত আদর্শগুলোকে তেমন কোন গুরুত্ব দেয়া হয়না।
আমিনুল ইসলাম (দ্ব্যর্থতা নিরসন)
এই নাম দ্বারা নিম্নের যেকোন একজনকে বোঝানো যেতে পারে:
আব্দুল জব্বার খান (চলচ্চিত্র পরিচালক)
আব্দুল জব্বার খান (জন্ম: ১৯১৬ - মৃত্যু: ডিসেম্বর ২৮, ১৯৯৩) বাংলাদেশের একজন প্রখ্যাত চলচ্চিত্র পরিচালক, অভিনেতা এবং চিত্রনাট্যকার। তাঁর চিত্রনাট্য, অভিনয় এবং পরিচালনায় "মুখ ও মুখোশ" চলচ্চিত্র তৎকালীন পূর্ব পাকিস্তানের প্রথম সবাক চলচ্চিত্র হিসেবে পরিচিত।
আব্দুল জব্বার খান বাংলা ১৩২২ সালের ৭ই বৈশাখ (১৯১৬ ইং) তারিখে মুন্সিগঞ্জের লৌহজং উপজেলার উত্তর মসদ গাঁও নামক স্থানে জন্মগ্রহণ করেন। তাঁর পিতার নাম হাজী মোহাম্মদ জমশের খান। চার ভাই ও চার বোনের মধ্যে তিনি ছিলেন দ্বিতীয়।
আসামের ধুবড়ী এলাকায় তাঁর বাবা পাটের ব্যবসা করতেন। সেখানেই শৈশবে তিনি স্কুলে ভর্তি হন। পাঠ্য অবস্থায় জড়িয়ে পড়েন নাটকের সঙ্গে। তিনি অভিনয় করেন "বেহুলা", "সোহরাব রোস্তম" নাটকে। প্রমথেশ বড়ুয়া পরিচালিত "সিন্ধু বিজয়" নাটকেও তিনি অভিনয় করেন। নবম-দশম শ্রেণীতে পড়ার সময়ই তিনি নাটকের মূল চরিত্রে অভিনয় করেন।
প্রমথেশ বড়ুয়ার সাথে পরিচয়ের সূত্রে তিনি কলকাতায় গিয়ে তাঁর বাসায় থেকে নাটক দেখতেন। প্রমথেশ বড়ুয়ার "মুক্তি" চলচ্চিত্রে আব্দুল জব্বার খানের অভিনয়ের কথা থাকলেও প্রাকৃতিক দূর্যোগের কারণে পরে তিনি তা করতে পারেননি। পরে তিনি প্রমথেশ বড়ুয়ার "শাপ মুক্তি" চলচ্চিত্রের জন্য নির্বাচিত হন কিন্তু পিতার কাছ থেকে অণুমতি না পাওয়াতে তিনি সে চলচ্চিত্রটিও করতে পারেননি। তবে তিনি নিয়মিত মঞ্চনাটক করেছেন। তিনি "সমাজপতি ও মাটির ঘর" নাটকে অভিনয় করে স্বর্ণপদক পান। গৌহাটিতে পরিচালনা করেন "টিপু সুলতান"। ১৯৪১ সালে আহসানুল্লাহ ইঞ্জিনিয়ারিং স্কুল থেকে ডিপ্লোমা নিয়ে চাকরিতে যোগ দেন। ১৯৪৯ সালে ঢাকায় স্থায়ীভাবে চলে আসেন। ঢাকায় এসে সংগঠিত করেন 'কমলাপুর ড্রামাটিক এসোসিয়েশন'। এ সংগঠনের উদ্যোগে তিনি "টিপু সুলতান" ও "আলীবর্দী খান" নাটক মঞ্চায়ন করেন। পরে তিনি "ঈসাখাঁ" (১৯৫০), "প্রতিজ্ঞা" (১৯৫১), "ডাকাত" (১৯৫৩),"জগোদেশ" (১৯৫৯) রচনা করেন।
১৯৫৬ সালে তাঁর রচিত নাটক "ডাকাত" (পরবর্তীতে উপন্যাস হিসেবে প্রকাশিত) অবলম্বনে তৈরি করেন "মুখ ও মুখোশ" নামক চলচ্চিত্র। "মুখ ও মুখোশ"-ই পশ্চিম পাকিস্তান থেকে তৈরি প্রথম সবাক চলচ্চিত্র। এ চলচ্চিত্রটি তিনি পরিচালনার সাথে সাথে এর মূল চরিত্রেও অভিনয় করেন। এ চলচ্চিত্রে তার ছেলেবেলার চরিত্রে অভিনয় করেন তার ছেলে মাস্টার জুলু। এরপর তিনি পরিচালনা করেন "জোয়ার এলো" (১৯৬২), উর্দূতে "নাচ ঘর" (১৯৬৩), "বনসারি" (১৯৬৮), "কাচঁ কাটা হীরা" (১৯৭০), "খেলারাম" (১৯৭৩) চলচ্চিত্র।
১৯৭১ সালে বাংলাদেশের মুক্তিযুদ্ধের সময় আব্দুল জব্বার খান মজিব নগর সরকারের চলচ্চিত্র প্রদর্শন ও পরিবেশনার সঙ্গেও জড়িত ছিলেন। তিনি পরবর্তীতে জাতীয় চলচ্চিত্র পুরস্কার জুরি বোর্ড, অণুদান কমিটি, সেন্সর বোর্ড, ফিল্ম ইনস্টিটিউট ও আর্কাইভে সদস্য হিসেবে কাজ করেছেন। তিনি ষাট দশকের প্রথম ভাগে গঠিত পাকিস্তান পরিচালক সমিতির অন্যতম সংগঠক ছিলেন।
মুখ ও মুখোশ চলচ্চিত্র মুক্তির পর তিনি তেমন কোন স্বীকৃতি পাননি। কেবলমাত্র এফডিসিতে তাঁর নামে একটি পাঠাগার রয়েছে। পরিচালক সমিতির আবেদনের প্রেক্ষিতে বর্তমান সরকারের কাছে আবেদন করায় ঢাকার সোনারগাঁও সার্ক ফোয়ারা থেকে এফডিসি ছাড়িয়ে টঙ্গী ডাইভারশন রোড পর্যন্ত সড়কটি 'আবদুল জব্বার খান সড়ক' নামে পরিচিত হবে।
আব্দুল জব্বার খান ১৯৯৩ সালের ডিসেম্বর ২৮ তারিখে হৃদরোগে আক্রান্ত হয়ে ঢাকায় নিজের বাসায় মৃতুবরণ করেন।
তৈমুর লং
তৈমুর বিন তারাগাই বারলাস (চাগাতাই ভাষায়: تیمور - "তেমোর্‌", "লোহা") (১৩৩৬ - ফেব্রুয়ারি, ১৪০৫) ১৪শ শতকের একজন তুর্কী-মোঙ্গল সেনাধ্যক্ষ। তিনি পশ্চিম ও মধ্য এশিয়ার বিস্তীর্ণ অঞ্চল নিজ দখলে এনে তৈমুরীয় সম্রাজ্য প্রতিষ্ঠা করেন যা ১৩৭০ থেকে ১৪০৫ সাল পর্যন্ত নেতৃত্বে আসীন ছিল। এছাড়াও তাঁর কারণেই তৈমুরীয় রাজবংশ প্রতিষ্ঠা লাভ করে। এই বংশ কোন না কোনভাবে ১৮৫৭ সাল পর্যন্ত বিভিন্ন স্থানে নেতৃত্বে আসীন ছিল। তিনি "তিমুরে ল্যাংগ্‌" () নামেও পরিচিত যার অর্থ খোঁড়া তৈমুর। তার আসল নাম তৈমুর বেগ। যুদ্ধ করতে গিয়ে তিনি আহত হন যার ফলে তাঁর একটি পা অকেজো হয়ে যায় এবং তিনি খোঁড়া বা ল্যাংড়া হয়ে যান। তিনি উনার পূর্বপুরুষ মহান সেলযুক সাম্রাজ্যের শাসক সুলতান তুগরিল বেগ কে অনুপ্রেরণা হিসেবে অনুসরণ করতেন। তিনি তুগরিল বেগ এর সরাসরি বংশধর না হলেও তুঘরিল বেগ যে অর্ঘুজ গোত্রে জন্মগ্রহণ করেছিলেন সেই অর্গুজ গুত্রেই তৈমুর লং জন্মগ্রহণ করেছিলেন। এবং তিনিও আলেকজান্ডার ও চেঙ্গিস খানের মতো বিশ্বজয়ে উনার সৈন্যবাহিনী নিয়ে বের হয়েছিলেন। এ নিয়ে বিশ্ব বিজেতা তৈমুর লং, দিগ্বিজয়ী তৈমুর, দুনিয়া কাঁপানো তৈমুর লং নামের অনেকগুলো বইও রচিত হয়েছে। তাঁর সাম্রাজ্যের বিস্তৃতি ছিল আধুনিক তুরস্ক, সিরিয়া, ইরাক, কুয়েত, ইরান থেকে মধ্য এশিয়ার অধিকাংশ অংশ যার মধ্যে রয়েছে কাজাখস্তান, আফগানিস্তান, রাশিয়া, তুর্কমেনিস্তান, উজবেকিস্তান, কিরগিজিস্তান, পাকিস্তান, ভারতবর্ষ এমনকি চীনের কাশগর পর্যন্ত। তিনি একটি আত্মজীবনীমূলক গ্রন্থ রচনা করিয়ে যান যার নাম তুজুক ই তৈমুরী।
কাশগর
কাশগর (অন্য বানান: কাশকার, প্রাচীন বইয়ে) (উইগুর ভাষায় قەشقەر / "ক্ব্যাশ্‌ক্বার্‌"; ম্যান্ডারিন চীনা ভাষায় "খাশ্‌র্‌‌", ) গণচীনের স্বায়ত্তশাসিত অঞ্চল শিঞ্চিয়াঙের অন্তর্গত মরুদ্যাণবিশিষ্ট একটি শহর। ১৯৯৯ সালের তথ্যমতে এই শহরের মোট জনসংখ্যা ২০৫,০৫৬ জন।
খোয়ারিজমীয় সাম্রাজ্য
খোয়ারিজমীয় সাম্রাজ্য (, "Khwārezmšhāḥīān", ""খোয়ারিজমিয়ার"" রাজাগণ) একটি সুন্নী মুসলিম রাজবংশ পরিচালিত সাম্রাজ্য যা মধ্য এশিয়া এবং ইরানে রাজত্ব করেছিলো। এই রাজবংশ প্রথম দিকে সেলজুক শাসনকর্তাদের অধীনে রাজত্ব করলেও পরবর্তীকালে স্বাধীনতা অধিকার করেছিলো। ১২২০ সালে মঙ্গোল বাহিনী কর্তৃক খোয়ারিজমের পতনের পূর্ব পর্যন্ত এই বংশের ক্ষমতা বহাল ছিল। এই সাম্রাজ্যের পত্তন করেন আনুশ তিগিন ঘারাচাই যিনি সেলজুক সুলতানদের দাস ছিলেন। আনুশের পুত্র কুতুব উদ-দীন মুহাম্মদ ১ উত্তরাধিকারসূত্রে খোয়ারিজমের প্রথম শাহ হিসেবে ক্ষমতা লাভ করে।
সাম্রাজ্যের পত্তনের সঠিক দিন-তারিখ বলা সম্ভব নয়। ৯৯২ থেকে ১০৪১ সাল পর্যন্ত খোয়ারিজম গজনীয় সম্রাজ্যের একটি প্রদেশ ছিল। ১০৭৭ সালে এই প্রদেশের গভর্নরের দায়িত্ব পান আনুশ তিগিন ঘারচাই যিনি সেলজুক সুলতানের একজন প্রাক্তন ক্রিতদাস ছিলেন। তার বংশ ছিল তুর্কী। এর আগে প্রদেশের গভর্নর ছিলেন সরাসরি সেলজুক সুলতান। ১১৪১ সালে সেলজুক সুলতান আহমেদ মানজার কারা খিতাইয়ের নিকট পরাজিত হওয়ার পর তিগিনের পৌত্র আলা উদ-দীন আজিজ খিতাইয়ের বশ্যতা মানতে বাধ্য হন।
স্পেনের স্বায়ত্তশাসিত প্রদেশসমূহ
স্পেনে মোট ৫০ টি প্রদেশ রয়েছে যার মধ্যে ১৭ টি প্রদেশ স্বায়ত্তশাসিত। এই ১৭ টি প্রদেশের স্বাধীন ক্ষমতার অধিকার ১৭ টি সম্প্রদায়ের হাতে ন্যাস্ত করা হয়েছে। এছাড়াও স্পেনে দুইটি স্বায়ত্তশাসিক আফ্রিকান শহর রয়েছে।
আন্দালুসিয়া
আন্দালুসিয়া বা আন্দালুথিয়া ( বা ) স্পেনের একটি স্বায়ত্তশাসিত অঞ্চল। এটি স্পেনের স্বায়ত্তশাসিত অঞ্চলগুলোর মধ্য সবচেয়ে জনবহুল এবং দ্বিতীয় বৃহত্তম। এর রাজধানী সেভিয়া।
আন্দালুসিয়া উত্তরে রয়েছে এসত্রেমাদুরা এবং কাস্তিয়া-লা মাঞ্চা; পূর্বে মুর্থিয়া এবং ভূমধ্যসাগর; পশ্চিমে পর্তুগাল এবং আটলান্টিক মহাসাগর (দক্ষিণ-পশ্চিম); দক্ষিণে ভূমধ্যসাগর (দক্ষিণ-পূর্ব) এবং আটলান্টিক মহাসাগর (দক্ষিণ-পশ্চিম) এবং একেবারে দক্ষিণ অংশে জিব্রাল্টার প্রণালী যা স্পেন এবং মরক্কোকে পৃথক করেছে। দক্ষিণে ইংরেজ উপনিবেশ জিব্রাল্টার অবস্থিত যার প্রায় সোয়া তিন মাইল সীমান্ত রেখা আন্দালুসিয়ার প্রদেশ কাদিথের সাথে অবস্থিত।
আন্দালুসিয়া আটটি প্রদেশে বিভক্ত। প্রদেশগুলোর নাম তাদের রাজধানী শহরের নামে রাখা হয়েছে:
পিটার জেমান
পিটার জেমান (মে ২৫, ১৮৬৫ - অক্টোবর ৯, ১৯৪৩) (আইপিএ ) নেদারল্যান্ডের বিখ্যাত পদার্থবিজ্ঞানী যিনি ১৯০২ সালে হেন্ড্রিক আন্টোন লোরেন্‌ৎসের সাথে যৌথভাবে পদার্থবিজ্ঞানে নোবেল পুরস্কার লাভ করেন। তার সবচেয়ে বিখ্যাত আবিষ্কার হল জেমান ক্রিয়া।
জন উইলিয়াম স্ট্রাট, ৩য় ব্যারন রেলি
জন উইলিয়াম স্ট্রাট, ৩য় ব্যারন রেলি (১২ নভেম্বর, ১৮৪২ - ৩০ জুন, ১৯১৯) ইংরেজ পদার্থবিজ্ঞানী। উইলিয়াম র‌ামজে এবং উইলিয়াম স্ট্রাট যৌথভাবে আর্গন নামক মৌলিক পদার্থটি আবিষ্কার করেন। এই আবিষ্কারের জন্য তিনি ১৯০৪ সালে পদার্থবিজ্ঞানে নোবেল পুরস্কার লাভ করেন। এছাড়াও তার গুরুত্বপূর্ণ আবিষ্কার হচ্ছে রেলি বিচ্ছুরণ। তিনি একধরণের তলীয় তরঙ্গ সম্বন্ধে ভবিষ্যৎবাণী করেছিলেন যা বর্তমানে রেলি তরঙ্গ নামে পরিচিত।
ফিলিপ লেনার্ড
ফিলিপ এডুয়ার্ড আন্টন ফন লেনার্ড (৭ জুন, ১৮৬২ - ২০ মে, ১৯৪৭) বিখ্যাত হাঙ্গেরীয়-জার্মান পদার্থবিজ্ঞানী। তিনি ১৯০৫ সালে ক্যাথোড রশ্মির উপর বিশেষ গবেষণা এবং এদের অনেকগুলো বৈশিষ্ট্য আবিষ্কার করার জন্য পদার্থবিজ্ঞানে নোবেল পুরস্কার লাভ করেন।
জে জে টমসন
স্যার জোসেফ জন থমসন, ওএম, এফআর, সচরাচর জে. জে. থমসন নামে পরিচিত, একজন ব্রিটিশ বিজ্ঞানী। ইলেকট্রন, আইসোটোপ এবং ভর বর্ণালীবীক্ষণ যন্ত্রের আবিষ্কারের জন্য তিনি বিখ্যাত। তিনি ১৯০৬ সালে তার এই আবিষ্কারগুলোর জন্য পদার্থবিজ্ঞানে নোবেল পুরস্কার লাভ করেন। shang hi
আন্তর্জাতিক মান পুস্তক সংখ্যা
ইন্টারন্যাশনাল স্ট্যান্ডার্ড বুক নাম্বার (আইএসবিএন) (মাঝেমধ্যে এভাবে উচ্চারিত হয়: ) বা আন্তর্জাতিক মান পুস্তক সংখ্যা সকল বইয়ের বারকোড চিহ্নিতকরণের জন্য ব্যবহৃত একটি অনন্য সংখ্যায়ন পদ্ধতি যা বাণিজ্যিকভাবে ব্যবহৃত হয়ে থাকে। ১৯৬৬ খ্রিস্টাব্দে যুক্তরাজ্যে এই সংখ্যায়ন পদ্ধতি প্রবর্তন করা হয়। এর পত্তন করে যুক্তরাজ্যের বই ও স্টেশনারি সামগ্রী বিক্রেতা ডব্লিউএইচ স্মিথ। প্রথমে এটি নয় ডিজিটের সংখ্যা ছিল এবং প্রাথমিক নাম ছিল "স্ট্যান্ডার্ড বুক নাম্বারিং" বা এসবিএন। ১৯৭৪ খ্রিস্টাব্দ পর্যন্ত এই ধারা অব্যাহত থাকে। ১৯৭০ খ্রিস্টাব্দে আন্তর্জাতিক মান সংস্থা এটিকে আন্তর্জাতিক স্বীকৃতি দেয়; এবং এর প্রমিত রূপ নির্ধারণ করা হয় আইএসও ২১০৮ -এর মাধ্যমে। এর অণুরুপ অন্য একটি সংখ্যায়ন পদ্ধতি হচ্ছে আইএসএসএন বা আন্তর্জাতিক মান ক্রমিক সংখ্যা যা মূলত পত্র-পত্রিকা এবং সাময়ীকির ক্ষেত্রে ব্যবহৃত হয়। ২০০৭ খ্রিস্টাব্দের জানুয়ারি ১ তারিখ থেকে আইএসবিএন -কে ১৩-ডিজিটের সংখ্যায় উন্নীত করা হয়েছে। এই সংখ্যায়নের সকল দায়দায়িত্ব বহনকারী হচ্ছে: টিসি ৪৬/এসসি ৯। ১৯৯০ দশকের শেষার্ধে বাংলাদেশে প্রকাশনা শিল্পে আইএসবিএন প্রবর্তিত হয়। বাংলাদেশের জাতীয় গ্রন্থ কেন্দ্র প্রতিটি প্রকাশনা সংস্থার জন্য একটি সংখ্যাক্রম বরাদ্দ করে যার ভিত্তিতে ঐ প্রকাশনা সংস্থা তার প্রকাশিত গ্রন্থের আন্তজার্তিক সংখ্যায়ন করে থাকে। এই সংখ্যা গ্রন্থের ক্রেডিট পাতায় মুদ্রিত হয়।
গাব্রিয়েল লিপমান
গাব্রিয়েল ইয়োনাস লিপমান (আগস্ট ১৬, ১৮৪৫ - জুলাই ১৩, ১৯২১) ফরাসি-লুক্সেমবার্গীয় পদার্থবিজ্ঞানী এবং উদ্ভাবক। তিনি ১৯০৮ সালে পদার্থবিজ্ঞানে নোবেল পুরস্কার লাভ করেন। আলোকচিত্র থেকে ছবির রংসমূহ পুনরুৎপাদনের পদ্ধতি আবিষ্কারের জন্য তিনি এই পুরস্কার পান। তিনি আলোর ব্যতিচার ধর্ম ব্যবহার করে এই পদ্ধতি প্রতিষ্ঠা করেছিলেন, যা লিপমান প্লেট নামে পরিচিত।
কার্ল ফের্ডিনান্ড ব্রাউন
কার্ল ফের্ডিনান্ড ব্রাউন (৬ জুন, ১৮৫০ - ২০ এপ্রিল, ১৯১৮) জার্মান পদার্থবিজ্ঞানী এবং উদ্ভাবক। তিনি ১৯০৯ সালে গুলিয়েলমো মার্কোনির সাথে যৌথভাবে পদার্থবিজ্ঞানে নোবেল পুরস্কার লাভ করেন। তার জন্ম জার্মানির ফুলদা নামক স্থানে। যুক্তরাষ্ট্রের নিউ ইয়র্ক সিটিতে মৃত্যুবরণ করেন। বেতার যোগাযোগ প্রতিষ্ঠায় তার প্রত্যক্ষ ভূমিকা রয়েছে।
গুলিয়েলমো মার্কোনি
গুলিয়েলমো মার্কোনি (জিসিভিও) [guʎ'ʎe:lmo mar'ko:ni] (এপ্রিল ২৫, ১৮৭৪ - জুলাই ২০, ১৯৩৭) ছিলেন ইতালীয় উদ্ভাবক এবং প্রকৌশলী যিনি বেতার যন্ত্রের সম্প্রচার পদ্ধতি উদ্ভাবনের জন্য বিখ্যাত হয়ে আছেন। তিনি একটি ব্যবহারিক রেডিওগ্রাফ পদ্ধতি তৈরি করেছিলেন। এই উদ্ভাবনকে কেন্দ্র করেই বিশ্বের অসংখ্য ব্যবসায়িক ও প্রাযুক্তিক প্রতিষ্ঠান গড়ে উঠে। ১৯০৯ সালে কার্ল ফের্ডিনান্ড ব্রাউনের সাথে যৌথভাবে পদার্থবিজ্ঞানে নোবেল পুরস্কার লাভ করেন। বেতার সম্প্রচার পদ্ধতির ভিত্তি স্থাপনের জন্যই তাদেরকে এই পুরস্কার দেয়া হয়।
"বনাম টেসলা"
"vs Popov"
ইয়োহানেস ডিডেরিক ফান ডার ভাল্‌স
ইয়োহানেস ডিডেরিক ফান ডার ভাল্‌স নেদারল্যান্ডের বিখ্যাত বিজ্ঞানী এবং তাপগতিবিদ্যাবিশারদ। তিনি গ্যাস এবং তরলের অবস্থার সমীকরণের উপর বিস্তর গবেষণা পরিচালনা করেন। এছাড়াও তিনি আন্তঃআণবিক বল আবিষ্কার করেন যা বর্তমানে ফান ডার ভাল্‌স বল নামে খ্যাত। এই আবিষ্কারের ফলেই গ্যাস ও তরলের চাপ, আয়তন ও তাপমাত্রার মধ্যে সম্পর্ক স্থাপন করা সম্ভব হয়েছিলো। তিনি ১৮৫৭ সালে বিজ্ঞানী রুডল্‌ফ ক্লসিয়াস রচিত গতির প্রকৃতি বা তাপের উপর একটি নিবন্ধের সারাংশ পাঠ করেন। এই নিবন্ধের সারাংশই তাঁকে তাঁর জীবনভর কাজের লক্ষ্য নির্দিষ্ট করে দিয়েছিলো।
গুস্তাফ দালেন
নিল্‌স গুস্তাফ দালেন সুয়েডীয় উদ্ভাবক ও শিল্পপতি। তিনি এজিএ এবি নামক বৃহঃ শিল্প প্রতিষ্ঠান প্রতিষ্ঠা করেন। ১৯১২ সালে পদার্থবিজ্ঞানে নোবেল পুরস্কার লাভ করেন। তিনি উপকূলীয় আলোক সংকেত এবং আলোক বয়ার জন্য গ্যাস রেগুলেটর দ্বারা নিয়ন্ত্রিত স্বয়ংক্রিয় নিয়ন্ত্রক উদ্ভাবন।
হেইকে কামারলিং ওনেস
হেইকে কামারলিং ওনেস নেদারল্যান্ডে জন্মগ্রহণকারী একজন পদার্থবিজ্ঞানী। তার মূল গবেষণার বিষয় ছিল অতিশৈত্য তৈরির প্রযুক্তি এবং এর সাথে সংশ্লিষ্ট সকল ঘটনাসমূহ। তিনি ১৯১৩ সালে পদার্থবিজ্ঞানে নোবেল পুরস্কার লাভ করেন। এক্ষেত্রে অতিপরিবাহিতা বিষয়ে তার মৌলিক গবেষণা গুরুত্ব পায়।
স্লাভীয় ভাষাসমূহ
স্লাভীয় ভাষাসমূহ বা স্লাভোনীয় ভাষাসমূহ (Slavic languages or Slavonic languages) ইন্দো-ইউরোপীয় ভাষাসমূহের একটি উপশাখা এবং স্লাভীয় জনগোষ্ঠীর মুখের বিভিন্ন ভাষার সমষ্টিগত নাম। মূলত পূর্ব ইউরোপ, বলকান, কেন্দ্রীয় ইউরোপ ও এশিয়ার কিছু অংশে এই ভাষাগুলো ব্যবহার হয়।
ভাষাবিজ্ঞানীরা স্লাভীয় ভাষাগুলিকে তিনটি প্রধান শাখায় ভাগ করেছেন:
মাক্স ফন লাউয়ে
মাক্স ফন লাউয়ে জার্মান পদার্থবিজ্ঞানী যিনি ম্যাক্স প্লাঙ্ক-এর অধীনে পড়ুশোনা করেছিলেন। তার জন্ম জার্মানির Pfaffendorf-এ এবং মৃত্যু বার্লিনে। ১৯১৯ সাল থেকে বার্লিন বিশ্ববিদ্যালয়ে তাত্ত্বিক পদার্থবিজ্ঞান অধ্যাপনার কাজে নিয়োজিত ছিলেন। তিনি এক্স-রশ্মিসমূহের তরঙ্গদৈর্ঘ্য পরিমাপের একটি পদ্ধতি উদ্ভাবন করেন। এজন্য তিনি একটি কেলাসের সাহায্যে এক্স রশ্মির অপবর্তন ঘটিয়েছিলেন। এই পদ্ধতি দ্বারা পরবর্তীতে কেলাসের গঠন সম্পর্কেও অনেক তথ্য বের করা সম্ভবপর হয়। এই বিজ্ঞান বর্তমানে এক্স-রে ক্রিস্টালোগ্রাফি নামে পরিচিত। তার এই গবেষণা কর্মের জন্যই নোবেল পুরস্কার পান।
উইলিয়াম হেনরি ব্র্যাগ
স্যার উইলিয়াম হেনরি ব্র্যাগ ওএম, এমএ, পিএইচডি একজন বিখ্যাত ইংরেজ পদার্থবিজ্ঞানী এবং রসায়নবিদ। তিনি ছেলের সাথে যৌথভাবে ১৯১৫ সালে পদার্থবিজ্ঞানে নোবেল পুরস্কার লাভ করেন। তাদের গবেষণার বিষয় ছিল এক্স রশ্মির সাহায্যে কেলাস গঠন বিশ্লেষণ। তিনি কিং উইলিয়াম্‌স কলেজ, আইল অফ ম্যান, কেমব্রিজের ট্রিনিটি কলেজে পড়াশুনা করেছেন। এছাড়া তিনি অস্ট্রেলিয়ার অ্যাডেলেড বিশ্ববিদ্যালয় , লীডস বিশ্ববিদ্যালয় এবং ইউনিভার্সিটি কলেজ লন্ডনে অধ্যয়ন করেছেন। তিনি নিজের ছেলের সাথে যৌথভাবে এক্স-রশ্মি বর্ণালিবীক্ষণ এবং এদের বর্ণালি নিয়ে বিস্তর গবেষণা করেছিলেন। এছাড়া ১৯৩৫ থেকে ১৯৪০ সাল পর্যন্ত রয়েল সোসাইটির সভাপতি ছিলেন।
উইলিয়াম লরেন্স ব্র্যাগ
স্যার উইলিয়াম লরেন্স ব্র্যাগ(ইংরেজিঃ William Lawrence Bragg)(জন্মঃ ৩১ মার্চ ১৮৯০, মৃত্যুঃ ১ জুলাই ১৯৭১) সিএইচ, এফআরএস অস্ট্রেলীয় বংশোদ্ভুত ব্রিটিশ পদার্থবিজ্ঞানী যিনি ১৯১৫ সালে পিতা উইলিয়াম হেনরি ব্র্যাগ-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি এযাবৎকালের মধ্যে সবচেয়ে কম বয়সে নোবেল পুরস্কারপ্রাপ্ত ব্যক্তি। তিনি মাত্র ২৫ বছর বয়সে নোবেল পুরস্কার লাভ করেছিলেন। কেমব্রিজের ক্যাভেন্ডিশ ল্যাবরেটরিতে গবেষণা চালিয়ে জেমস ওয়াটসন এবং ফ্রান্সিস ক্রিক যখন ডিএনএ অণুর গঠন আবিষ্কার করেন তখন তিনি এই ল্যাবরেটরির পরিচালক ছিলেন।
জীবনী: "Light Is A Messenger, the life and science of William Lawrence Bragg" by Graeme Hunter, ; Oxford University Press, 2004.
Ridley, Matt; "Francis Crick: Discoverer of the Genetic Code (Eminent Lives)" first published in July 2006 in the USA and then in the UK. September 2006, by HarperCollins Publishers; 192 pp, ; [This short book is in the publisher's "Eminent Lives" series.]
চার্লস গ্লোভার বার্কলা
চার্লস গ্লোভার বার্কলা FRS ব্রিটিশ পদার্থবিজ্ঞানী। তিনি ১৯১৭ সালে পদার্থবিজ্ঞানে নোবেল পুরস্কার লাভ করেন। মৌলসমূহের বৈশিষ্ট্যমূলক রোন্টগেন বিকিরণ আবিষ্কার করেন।
মাক্স প্লাংক
মাক্স প্লাঙ্ক () (এপ্রিল ২৩, ১৮৫৮ – অক্টোবর ৪, ১৯৪৭) অন্যতম সেরা জার্মান পদার্থবিজ্ঞানী, যিনি কোয়ান্টাম বলবিজ্ঞানের আবিষ্কারক হিসেবে খ্যাত। তিনি ১৯১৮ সালে পদার্থবিজ্ঞানে নোবেল পুরস্কার লাভ করেন।
অসমতা
গণিতে অসমতা দুইটি বস্তুর পারস্পরিক আকার বা ক্রম সম্পর্কিত বিবৃতি।
উপরেরগুলি কঠোর অসমতা (strict inequality)-র উদাহরণ; এর বিপরীতে
কোন রাশি অন্যটি অপেক্ষা বহুগুণে বড় বোঝানোর জন্য আরেকটি পদ্ধতি প্রয়োগ করা হয়:
নিমতলী কুঠি
নিমতলি কুঠি বাংলাদেশের রাজধানী ঢাকা শহরের নিমতলি এলাকায় অবস্থিত একটি মুঘল আমলের প্রাসাদ। ঢাকার নায়েবে নাজিম জেসারত খানের জন্য নিমতলিতে এই প্রাসাদটি নির্মাণ করা হয়। পরবর্তীতে অন্যান্য নায়েবে নাজিমরাও এই প্রাসাদকে বাসভবন হিসাবে ব্যবহার করেছেন। নবাব গাজীউদ্দিনের মৃত্যুর পরে এটি ইস্ট ইন্ডিয়া কোম্পানি অধিগ্রহণ করে এবং এলাকার ভবনগুলো নিলামে বিক্রি করে দেয়। ক্রেতারা ভবনগুলির অধিকাংশই ভেঙে ফেলে। অবশিষ্ট অংশ পরবর্তীকালে ব্রিটিশ সরকার পুনরায় অধিগ্রহণ করে নেয়। 
বর্তমানে নিমতলি কুঠির কেবলমাত্র পশ্চিম ফটকটি টিকে রয়েছে। এশিয়াটিক সোসাইটি অব বাংলাদেশের ভবনের প্রাঙ্গনে এটি অবস্থিত।
পালি ভাষা
পালি ভাষা হল বৌদ্ধ ধর্মের পবিত্র ও পুরাণের ভাষা। পালি ও প্রাকৃত ভাষার মধ্য দিয়ে বাংলা ভাষার উদ্ভব হয়েছে। পালি ভাষাটি "তিপিটক" ও "ত্রিপিটক" মতন নিকটতম অদ্যাপি সাহিত্যের ভাষা।
কোন কোন পণ্ডিতের মতে পাঠ হতে পালি শব্দের উদ্ভব, পাঠ>পাল>পালি। তাঁদের মতে গৌতম বুদ্ধ তাঁর শিষ্যদের যে পাঠ বা উপদেশ দিতেন, সেই বুদ্ধবচন হল পালি। কেউ মনে করেন গৌতম বুদ্ধ এর বাণী এই ভাষাতে পালন করা হয়েছে বলে এর নাম পালি। কেউ বলেন মগধ এর প্রাচীন নাম পলাস হতে পালি এসেছে। আবার অনেকে বলেন প্রাচীন মগধ এর রাজধানী পাটলিপুত্র নাম থেকে পালি শব্দ এসেছে। কেউ মনে করেন পঙক্তি হতে পালি শব্দ এস থাকতে পারে।
!! colspan="3" rowspan="1" |
! colspan="1" | উভয়ৌষ্ঠ্য
! rowspan="1" | দন্ত্য
! rowspan="1" | দন্তমূলীয়
! rowspan="1" | মূর্ধন্য জিহ্বাগ্র্য-পশ্চাৎ-দন্তমূলীয়
! rowspan="1" | জিহ্ব্য-পশ্চাৎ-দন্তমূলীয়
! rowspan="1" | কণ্ঠনালীয়
! rowspan="5" | স্পর্শ
! colspan="2" | নাসিক্য
কুচকাওয়াজ
কুচকাওয়াজ বলতে একধরণের ছন্দবদ্ধ হাঁটাকে বোঝানো হয়, যেটি সাধারণত সামরিক বাহিনীর সঙ্গে যুক্ত। কুচকাওয়াজ প্রায়ই মিউজিকের সাথে এবং সামরিক প্যারেডে হয়ে থাকে। 
কুচকাওয়াজ অধিকাংশ দেশে সামরিক মৌলিক প্রশিক্ষণ অংশ। 
কুচকাওয়াজের সময় ব্যক্তিদের পোষাক, কভার, ব্যবধান, এবং দূরত্ব (DCID) বজায় রাখা আবশ্যক:
বিষের বাঁশি
বিষের বাঁশি কাজী নজরুল ইসলাম রচিত একটি কাব্যগ্রন্থ। এই গ্রন্থে ২৭ টি কবিতা রয়েছে।
ফণী-মনসা (কাব্যগ্রন্থ)
ফণি-মনসা কাজী নজরুল ইসলাম রচিত কাব্যগ্রন্থ। ফণি-মনসাতে সর্বমোট ২৩টি কবিতা আছে।
সাম্যবাদী
সাম্যবাদী কাজী নজরুল ইসলাম রচিত ১৯২৫ সালের ডিসেম্বরে (পৌষ,১৩৩২) প্রকাশিত একটি কাব্যগ্রন্থ। এই বইটির কবিতাগুলোতে নজরুল ইসলাম সাম্যের কথা বলেছেন । বিভিন্ন পিছিয়ে পরা জাতি নিয়েও কবিতা এই বইতে রয়েছে। ধর্ম,জাত,লিঙ্গ সবকিছু পিছনে ফেলে মানুষের পরিচয়ই যে মহান তা তিনি এ কবিতগুলোর মাধ্যমে বুঝিয়েছেন ।
বইটিতে মোট ১১ টি কবিতা রয়েছে । সবগুলোতেই মানুষের সমতা নিয়েই আলোচনা করা হয়েছে ।
কবিতাসমূহ নিচে দেওয়া হল-
করাচি
করাচী (, ) পাকিস্তানের বৃহত্তম শহর এবং প্রাক্তন রাজধানী।
ফণী-মনসা (দ্ব্যর্থতা নিরসন)
ফণী-মনসা বলতে বোঝানো হতে পারে -
ইয়োসেফ ফন ফ্রাউনহোফার
ইয়োসেফ ফন ফ্রাউনহোফার (জার্মান: Joseph von Fraunhofer) (মার্চ ৬, ১৭৮৭ - জুন ৭, ১৮২৬) একজন জার্মান আলোকবিজ্ঞানী। তিনি আলোকবিজ্ঞানের উল্লেখযোগ্য কিছু বিষয় আবিষ্কার করেন। এর মধ্যে রয়েছে ফ্রাউনহোফার অপবর্তন এবং ফ্রাউনহোফার রেখা। মাত্র এগারো বছর বয়সে এতীম হয়ে যাওয়া এই বিজ্ঞানী চশমা তৈরির কারখানার একজন চশমা নির্মাতা ছিলেন মাত্র।
ফ্রাউনহোফার জার্মানির বাভারিয়া প্রদেশের অন্তর্গত স্ট্রাউবিং নামক স্থানে ১৭৮৭ সালের ৬ মার্চ জন্মগ্রহণ করেন। তার বয়স যখন মাত্র ১১ তখনই তার বাবা-মা দুজন মারা যায়। এরপর তিনি "Philipp Anton Weichelsberger" নামক কোম্পানিতে লেন্স এবং আয়না তৈরির উপর একটি প্রবেশিকা কোর্স সম্পন্ন করেন। এই কোর্সের বদৌলতে মিউনিখের একটি বৈজ্ঞানিক যন্ত্রপাতি তৈরির কারখানায় তিনি চাকরি পান।
উইলিয়াম মন্টগোমারি ওয়াট
উইলিয়াম মন্টগোমারি ওয়াট (মার্চ ১৪ ১৯০৯ – অক্টোবর ২৪ ২০০৬; এডিনবরা) একজন ইসলামী চিন্তাবিদ এবং প্রাচ্যতত্ত্ববিদ ছিলেন। পাশ্চাত্য জগতে ইসলামের ইতিহাস রচনাকারীদের মধ্যে তিনি অনেকটাই অগ্রগামী হিসেবে গণ্য হন। ইসলামের ইতিহাস এবং ইসলামের নবী -এর জীবনী রচনায় তিনি বিশেষ দক্ষতার পরিচয় দিয়েছেন।
রেভারেন্ড অধ্যাপক উইলিয়াম মন্টগোমারি ওয়াট ১৯৬৪ থেকে ১৯৭৯ সাল পর্যন্ত এডিনবরা বিশ্ববিদ্যালয়ে আরবি ও ইসলাম শিক্ষা বিষয়ে অধ্যাপনা করেন। এছাড়াও তিনি ইউনিভার্সিটি অফ টরন্টো, কলেজ ডি ফ্রান্স এবং জর্জটাউন বিশ্ববিদ্যালয়ে খণ্ডকালীর অধ্যাপক হিসেবে কাজ করেছেন। এবারডিন বিশ্ববিদ্যালয় থেকে তিনি সম্মানসূচক ডিডি লাভ করেন। তিনি স্কটিশ এপিস্কোপাল চার্চের ধর্মযাজক ছিলেন।